👁 ئی بابەتە 6,141 جارێ وینیان\n👁 ئی بابەتە 13,630 جارێ وینیان\n📅 16-03-1988 - رۆژی کیمیابارانکردی هەڵەبجە ڕاکەوت و ڕووداو\n👁 ئی بابەتە 23,259 جارێ وینیان\nباشووری کوردستان - بۆردوومانکردنی شارۆچکەی هەڵەبج [ زیاتەر... 👁] ✖ ✖ 7 12 ✔ 99% ✍ هـ.ب. 30-8-2010 11:20:45\n📅 16-03-2018 - 30هەمین ساڵڕۆژی کیمیابارانی هەڵەبجە و کۆمەڵکوژیی کورد لە عەفرین لە 56هەمین رۆژیدا ڕاکەوت و ڕووداو\n📅 کاتوو تۆمارکەردەی Mar 16 2018 12:00AM\n👁 ئی بابەتە 8,930 جارێ وینیان\nباشووری کوردستان - مەراسیمی سیهەمین ساڵیادی تاوان [ زیاتەر... 👁] ✖ ✖ 24 15 ✔ 99% ✍ هـ.ب. 16-3-2018 0:00:00\n👁 ئی بابەتە 74,115 جارێ وینیان\n👁 ئی بابەتە 13,027 جارێ وینیان\n👁 ئی بابەتە 2,959 جارێ وینیان\n📅 کاتوو تۆمارکەردەی Jul 25 2017 10:57PM\n👁 ئی بابەتە 6,453 جارێ وینیان\nدواڕۆژ، عەلی حەمەسەعید لە شەش مانگی رابردوودا لە [ زیاتەر... 👁] ✖ ✖ 0 0 ✔ 99% ✍ هـ.ب. 25-7-2017 22:57:32\n👫 ئازاد محەمەد - جووتیارە نموونەییەکەی هەڵەبجە ژیونامە\n📅 کاتوو تۆمارکەردەی Dec 28 2020 12:13PM\n👁 ئی بابەتە 614 جارێ وینیان\n... [ زیاتەر... 👁] ✖ ✖ 5 0 ✔ 74% ✍ هـ.ب. 28-12-2020 12:13:36\n📝 ئازاری هەڵەبجە، لە هەڵەبجەی پڕ ئازاردا بەڵگەنامێ\n📅 کاتوو تۆمارکەردەی Mar 15 2019 9:03PM\nسی و یەک ساڵ تێدەپەڕێ و هێشتاش هەڵەبجە برینی لێدەت [ زیاتەر... 👁] ✖ ✖ ✖ 0 2 ✔ 95% ✍ هـ.ب. 15-3-2019 21:03:15


سەرۆکی ئەمەریکا هه‌ڕه‌شه‌ى له‌شكركێشى دژى خۆپیشانده‌رانى وڵاته‌كه‌ى ده‌كات\nadmin2 02/06/2020 - 17:04 بڵاوکراوەتەوە لە جیهانی\nسەرۆکی ئەمەریکا رایدەگەیەنێت: ڕایسپاردووە سەرۆک شارەوانیـیەکان و فەرمانڕەوای ویلایەتەکان هەنگاوی پـێویست بنێن بۆ کۆنترۆڵکردنی دۆخەکە، ئەگەر نا ئەوا فەرمان دەکات لەشکر بە کارەکە هەستێت و بە خێرایی کێشەیان بۆ چارەسەر بکات.\nدؤنالَد ترامپ لة وتاريَكدا رايطةياند، هەموو ئەمەریکایـیەکان زۆر دڵگران و غەمگینن بە مەرگی دڕندانەی جۆرج فلۆید. بەڵێنی دا دادپەروەری بێتە دی بۆ مەرگی جۆرج و ئەو زیانەی بەر خێزانەکەی کەوتووە.\nسەرۆکی ئەمەریکا وتیشی، بەڵام ناتوانێت ڕێگە بدات دەنگی ناڕەزایی خۆپـیشاندەرانی ئاشتیخواز لە نێو هاواری کەسانی توڕەی گێرەشێوێن ونببێت. ئاماژەی بۆ ئەوە کرد لەم ڕۆژانەی دوایی وڵاتەکە دووچاری گێرەشێوێنی، توندوتیژی، سووتاندنی بە مەبەست، دزی و تاوان بووەتەوە.\nترامپ وتيشى، ئەمانە خۆپـیشاندانی ئاشتیخوازانە نین، ئەمانە تێرۆری ناوخۆیـین، چونکە کوشتن و ڕشتنی خوێنی خەڵکی بێ تاوان سووکایەتیـیە بە مرۆڤایەتی و تاوانێکی لە دژی خودا.


خەڵاتی نەختی بۆ ئەو کەسەی بتوانێت iOS7 جەیلبرەیک بکات! – کەی ئای تی ئێن\nئای ئۆ ئێس 6, كانونی یه‌كه‌م 2013\nئایا ئای ئۆ ئێس ٧ جەیلبرەیک کراوە؟ بێگومان نەخێر! ئەگەر تۆ یەکێکی لەوانەی کە دەتوانیت وەڵامی ئەم پرسیارە بکەیتە بەڵێ ئەوا بزانە خەڵات چاوەڕێتە و تاکە هۆش لە پشت کردنەوەی پێگەی isios7jailbrokenyet.com بریتییە لە کۆکردنەوەی ئەو بڕە پارەیە و پاشان پێدانیەتی بەو کەسەی کە دەبێتە یەکەم کەس جەیلبرەیکی ئای ئۆ ئێس ٧ بکات و بێگومان هەر لەم پێگەیەوە خەڵکان دەتوانن پارە ببخەشن بۆ ئەوەی پارەکە زیاد بکەن و ببێتە هۆیەک بۆ سەرەنج ڕاکێشانی ئەوانەی ئەو کارەیان لەدەست دێت.\nشایەنی باسە تا چرکە ساتی ئەم نوسینە بڕی پارەکە گەیشتۆتە ٣٤٤٣ دۆلار و ئێوەش دەتوانن پارە ببخشن و بڕەکەی زیاتر بکەن بۆ ئەوەی لەم سۆنگەیەوە جەیلبرەک ڕابگەیەندرێت و هەمووان لە دەست کۆت و بەندەکانی ئەپڵ ڕزگاریان ببێت. پارەی خەڵاتەکە دەبەخشرێتە ئەو گەشەپێدەرە یان گەشەپێدەرانەی کە بتوانن جەیلبرەیکێکی سەرچاوە کراوە بۆ ئای ئۆ ئێس ٧ بڵاوبکەنەوە.\nمەرجەکانی بردنەوەی ئەم خەڵاتە ئەمانەی خوارەوەن:\n١- پێوستە جەیلبرەیکەکە پشتگیری ئایفۆن ٤ ئێس و ٥ و ٥ ئێس و ٥ سی بکات.\n٢- پشتگیری دواین وەشانی ئای ئۆ ئێس بکات کە لە ئێستادا ٧.٠.٤ـە.\n٣- پێویستە جۆری جێگیر(untethered) بێت و ئاسان داببەزێت و خەڵکانی ئاست ناوەند بتوانن دایبەزێنن.\n٤- بە شێوەیەکی گشتی بڵاوبکرێتەوە و خۆڕایی و بێ بەرامبەر بێت.\n٥- لەسەر بنچینە و تایبەتمەندییەکانی Open Source Initiative) OSI ) بڵاوبکرێتەوە.\nبۆ چی ئەوان ئەوە دەکەن؟\n” ئێمە بە توندی باوەڕمان وایە کە دەبێت بەکارهێنەران ئازادی ئەوەیان هەبێت کەوا بتوانن ئامێرەکانیان کۆنتڕۆل بکەن. ئێمە جەیلبرەیکێکی سەرچاوە کراوەمان دەوێت بۆ ئای ئۆ ئێس ٧ و پێدانی ئەو دەسەڵاتەیە بە بەکارهێنەران کەبتوانن ئەوەی ئەوان ئارەزووی دەکەن لەسەر ئامێرەکانیان دایبەزێنن و لێکۆڵینەوە لەوکۆدانەی کە ئەوان بەکاری دەهێنن بۆ کردنی ئەم کارە بکەن. هەروەها جەیلبرەیک گرنگە بۆ دڵنیاکردنەوەی ئەوەی کە خاوەن پێداویستییە تایبەتەکان بتوانن بە ئاسانی ئامێرەکانیان بەکاربهێنن. هەر لەبەر ئەوە ئێمە ئەم خەڵاتەمان دانەوە بۆ ئەو کەسەی کە دەبێتە یەکەم کەس ئەم کارە بکات.”\nبە بێگومانی ئەم خەڵاتە کاریگەری لەسەر لایەنی مەعنەوی دەرکردنی جەیلبرەیک دەبێـت و ئەمە لە کاتێکدا سۆریکی خاوەن و گەشەپێدەری کۆگای سیدیا پێی وایە ئەم جۆرە ڕێگایە بیرۆکەی ” شتێکمان دەوێت بۆ ئەوەی ئامێرەکانمان تەواو بکەینەوە” دەگۆڕێت بۆ بیرۆکەی ” پارەم دەوێت”!\nئێوە ڕا و بۆچونتان چییە لەسەر ئەم خەڵاتە؟ لەخوارەوە لە بەشی کۆمێنتەکان بیرۆکەکانتان هاوبەشی پێ بکەن.\nسەرچاوە iDownloadblog + iPhonedevar\nمحمد کاریتانی 6 کانونی یەکەم 2013 / 8:58 PM\nسڵاوتان لێبی و دەستتان خۆشبی، بێگومان هەموو بەکارهێنەرانی iOS لە چاوەڕوانی هاتنی جەیلبرێکن، چونکە بەسەبەبی داخراوی سیستەمەکە ناتانرێ Costumizationـی تێدا بکرێ، بەڵام شتی نایاسایی زۆریش لە جەیلبرێکدا هەیە کە بە زەرەری ئەپڵ تەواودەبن.\nتۆری تەکنەلۆژیای زانیاری کوردی 6 کانونی یەکەم 2013 / 9:02 PM\nبێگومان شتی نایاسای زۆری بەدواوەیە بەڵام ئەو کەسانەی کە لە پشتی جەیلبرەکن بە هەموو شێوەیەک دژی ئەم کارەن و ئەوانیش نایانەوێت بەرنامەی کراک کرا و کڕینی ناوخۆیی و ئەوانە هاک بکرێن… سوپاس بۆ لێدوانەکەت.\nAnas Hawar 6 کانونی یەکەم 2013 / 9:36 PM\nمن هەرچەندە بەکارهێنەری ئەندرۆیدم , بەڵام بەراستی بەتەمام بیکەم بە ئایفۆن چونکە ئایفۆن خزمەتگووزاری و تایبەتمەندی زۆر زیاتری تێدایە , وە هیوادارم سەرکەوتوو بن لەو کارەیان


◄ ئەنجام: 71 تۆمار دۆزرایەوە، لاپەڕە 1 لە 8 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📅 00-07-2000 رێکەوت و رووداو (کڕۆنۆلۆژیا)\n👁 ئەم بابەتە 5,833 جار بینراوە\n- ناوەڕاستی ئەم مانگە: بەرزبوونەوەی کێشەی نێوان ین [ زۆرتر... 👁] ✖ ✖ ✖ 0 0 ✔ 98% ✍ هـ.ب. 30-8-2010 11:21:02\n📅 00-08-2004 رێکەوت و رووداو (کڕۆنۆلۆژیا)\n👁 ئەم بابەتە 7,417 جار بینراوە\n- جیابوونەوەی چەند کادر و ئەندامێک لە بزووتنەوەی ئ [ زۆرتر... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:35\n👁 ئەم بابەتە 7,323 جار بینراوە\n📅 01-01-2004 رێکەوت و رووداو (کڕۆنۆلۆژیا)\n👁 ئەم بابەتە 5,717 جار بینراوە\n- چەند چەکدارێکی عەرەب و بەرەی تورکمانی لە گەڕەکی [ زۆرتر... 👁] ✖ ✖ ✖ 0 0 ✔ 80% ✍ هـ.ب. 30-8-2010 11:21:32\n📅 01-09-2019 رێکەوت و رووداو (کڕۆنۆلۆژیا)\n📅 کاتی تۆمارکردن May 19 2019 9:02PM\nباشووری کوردستان - لەبەردەم دادگای هەولێر، پیاوێک [ زۆرتر... 👁] ✖ ✖ 13 1 ✔ 99% ✍ هـ.ب. 19-5-2019 21:02:47\n📅 01-10-2004 رێکەوت و رووداو (کڕۆنۆلۆژیا)\n👁 ئەم بابەتە 7,322 جار بینراوە\n- ئیمام و وتاربێژی عومەری کوڕی خەتاب لە عەین سوفنی [ زۆرتر... 👁] ✖ ✖ ✖ 0 0 ✔ 94% ✍ هـ.ب. 30-8-2010 11:21:41\n📅 01-12-2013 رێکەوت و رووداو (کڕۆنۆلۆژیا)\n📅 کاتی تۆمارکردن Dec 1 2013 12:24PM\n👁 ئەم بابەتە 13,197 جار بینراوە\n- لە شارەبان: تەقینەوەیەک لەمەراسیمێکی بەخاکسپاردن [ زۆرتر... 👁] ✖ ✖ 1 5 ✔ 99% ✍ هـ.ب. 1-12-2013 12:24:45\n👁 ئەم بابەتە 11,093 جار بینراوە\n📅 03-07-2014 رێکەوت و رووداو (کڕۆنۆلۆژیا)\n📅 کاتی تۆمارکردن Jun 20 2014 11:39AM\n👁 ئەم بابەتە 12,521 جار بینراوە\n- مەسعود بارزانی بە مەبەستی گفتوگۆکردن لەسەر روودا [ زۆرتر... 👁] ✖ ✖ 2 3 ✔ 99% ✍ هـ.ب. 20-6-2014 11:39:18


مێژووی خۆڕاگری و شانازی مانەوەی گەلەکەمان بە ڕووداوە ناخۆشەکانەوە ناسراوە.\nهەرچەند گەلی ئێمە خوازیاری ئەوە نەبووە کە قەدەری ژیانی هەر لەگەڵ ڕووداوی ناخۆشدا تێپەڕ بکات، بەڵام کە ئاورێک لە مێژووی سەدانساڵەی گەلەکەمان دەدەینەوە. تەنیا دەتوانین وەک شانازییەک بۆ نموونەوەی ماناوەمان و نەفەوتانمان لە بەرامبەر هەموو پەلاماردانێکی مەبەستدار بۆ قڕکردنمان، باسی لێوەبکەین! هەموو دەگەڕێتەوە بۆ بە چۆکدا نەهاتنمان و خۆڕاگری و ڕووبەڕووبوونەوەمان لە بەرامبەر گشت ڕووداوە ناخۆشەکانی سەدەکان و دەیەکانی پێشوودا. کە ئەمەش وەک خاڵێکی گرنگ لە مێژووی مانەوەمان، لە ئاست هەموو جیهاندا باسی لێوەدەکرێت.\nهەربۆیەش ئەو ڕووداوە ناخۆشانەی کە ئێستا نەوەی تازەتر دەیبینن، نە شتێکی نوێن و نە شتگەلێکیشن کە چاوەڕێ نەکراوبن لەو دووژمنە دڕندەو دیکتاتۆرانەی کە داگیرکەری خاک و نیشتیمانی کوردستانن، ئەوەش هەر درێژەی مێژووەکانی پێشووترە. بۆ نموونە وەک هەواڵی لە سێدارەدان، و بڕێنەوەی حوکمی چەندساڵ بەندی بۆ چالاکوانان، و هاتن و بۆمبارانکردنی هێزەکانی داگیرکەران بۆ سەر خاکی کوردستان. ڕاستە لەوانەیە ئەم ڕووداوانە چەند ٪ هەڵەو تاوان لە خۆمان بێت، لە هەمووی تاوانتر و خراپتر ناتەبابوونمان لەگەڵ یەک، بەڵام هیچ گوومانێک لەوەدا نییە کە بڕیارێکی گرنگی داگیرکەرانە و بۆ ئەوەی هە رگیز نەهێڵن ئەم گەلە بحەسێتەوە، وەک دەبینین بە بە ملیارد بووجەی وڵاتەکەیان لەو پێناوەدا خەرج دەکەن.\nداگیرکەرانی کوردستان سەڕەڕای بوونی دەیان ناکۆکی مێژووی نێوخۆیان، هەر لە زەمانی عوسمانی و سەفەویدا و تا ئێستاو داهاتووش، بەڵام کۆبوونەوەکانی ئەنقەرە و تاران و بەغدا و دیمشق بە دژی گەلی کورد بەردەوام بووەو بەردەوامیش دەبێت. با ئیتر بەس بێت یەکتر تاوانبارکردن، با ئیتر بەس بێت هەموو پەلامار و بەرنامە مەبەستدارەکانی نەیارانمان بخەینە ئەستۆی یەکتر، نابێت لە مەرامی دوژمنانمان تێنەگەین و هەر بیانووی بچووکتر بهێنینەوە و بڵێن گوایا لە بەر ئەوەیە کە دوژمن پەلامارمان دەدات، ئەوە نەیاری گەکەکەمانە هەمیشە لە بیانوودایە بۆ قڕکردنمان.\nلەهەمووی گرنگتر ئەوەیە کە لاپەڕە مێژووییەکانی پێشووتر بۆمان دەگێڕنەوە کە گەلێک ئەگەر بە چۆکدا نەهاتبێت لە ئاکامدا بەرەو سەرکەوتنی یەکجاری دەڕوات. زیادەڕەوی ملهوڕانی وەک ئێران و تورکیا، کە دەیانەوێ وەک ئیمپراتۆرێکی گەورە بەرامبەر بە زلهێزانی لە خۆیان گەوررتریش پێشانبدەن، دەبێتە هۆکاری لە بەین چوونێکی ڕێشەدار و پرش و بڵاوبوونیان، هەر وەک یەکێتی سۆڤێتی ١٩٩١.\nگەلۆ: هەمووان باش دەزانین کە لە ئێستادا گەلەکەمان لە هەموو بەشەکانی کوردستان لەو پەڕی ناخۆشی و نائارامی و نەبوونی و بێزاریدا دەژین، بەڵام تەسلیم بوون و بە چۆکدا هاتن، دۆخەکە باشتر ناکات، بگرە ٩٩٪ زیاتر دژوار دەکات.\nخۆڕاگری و یەکێتی و تەبایی بەرەو سەرکەوتن و سەربەستی یەکجاریمان دەگەیەنێت، لەوە زیاتر هیچ چاریەکی دیکەمان نییە.\nعارف باوەجانی/ سەرۆکی پارتی سەربەستیی کوردستان.١٧ / ٧ / ٢٠٢٠\nڕێکه‌و 2020-10-12 09:33:14


ئۆفیسی سەرۆك زانکۆ\nی.س زانکۆ بۆ کاروباری زانستی\nی.س زانکۆ بۆ کاروباری قوتابیان\nپەیام و ئامانج\nزانستی کارگێری و دارایی\nچونە ژورەوەی ستاف\nچونە ژورەوەی قوتابی\nسەنتەرى پەرەپێدانى کار\nژیانی کەمپی زانکۆ\nزانکۆی نۆلج تەنیا شوێنی خوێندن و بڕوانامە نییە. لەم زانکۆیەدا هەروەتر هەوڵ دەدرێت بۆ هێنانە ئارای تۆڕی هاوڕێیەتی، دۆزینەوەی توانستەکانی قوتابی، و دروستکردنی هەلی کار بۆ داهاتوو. لە زانکۆی نۆلج، قوتابی دەتوانێت بزانێ خۆی کێیە و لە ئایندەدا دەخوازێت ببێتە کێ.\nلە زانکۆ چەندین گرووپی قوتابی هەیە، لە جۆری گرووپی زمانی ئینگلیزی، گرووپی وەرزشی، و گرووپی ڕۆشنبیری و تۆڕی خۆبەخشی و هتد. ئەم گرووپانە وا دەکەن ژیانی ئەکادیمی و زانستی و ڕۆشنبیریی زانکۆ بەردەوام لە گەشەکردن و پەرەسەندندا بێت.\nزانکۆی نۆلج هەروەها قوتابی و خوێندکارانی خۆی هان دەدا گرووپی تایبەت بە خۆیان دامەزرێنن، ڕێوڕەسمی تایبەت بە خۆیان بەڕێوە ببەن، و پێشنیاری بەرنامەی نوێ بدەن. ئەوە وا دەکات ژیانی نێو کەمپی زانکۆی نۆلج شتێکی پتر لە تەنیا پرۆگرامی خوێندن و پێدانی بڕوانامە بێت.


ڕێكخراوى نەتەوە يەكگرتوەكان پێشبينى ئەوە دەكات لەساڵى 2020 دا ئابورى جيهان بەڕێژەى 3.2% دابەزين بەخۆيەوە ببينيێت و هەشت ترليۆن و نيو دۆلار زيان بكات.\nئيدارەى كاروبارى ئابورى و كۆمەڵايەتى سەربە ڕێكخراوى نەتەوە يەكگرتوەكان لە ڕاپۆرتێكدا بڵاويكردوەتەوە، لەساڵى 2020 دا ئابورى جيهان بەڕێژەى 3.2% دادەبەزێت و جيهان بڕى 8 ترليۆن و نيو دۆلار زيان دەكات ئەوەش ئەو دەستكەوتەيە كە لەماوەى چوار ساڵى ڕابردوو بەدەستهاتوە.\nڕونيشكراوەتەوە، بەرهەمى گشتى ناوخۆيى لە وڵاتە پێشكەوتوەكان بەڕێژەى 5% دابەزين بەخۆيەوە دەبينيێت و لە وڵاتە دواكەوتوو هەژارەكاندا 0.7% دادەبەزێت.\nلاى خۆيەوە "ئيليوت هاريس" ياريدەدەرى ئەميندارى گشتى ڕێكخراوى نەتەوە يەكگرتوەكان بۆ گەشەپێدانى ئابورى باسى لەوەكردوە، ئابورى جيهان لەگەڵ سەپاندنى ڕێوشوێنەكان بەهۆى ڤايرۆسى كۆرۆنا لەسەر چالاكيە ئابوريەكان گەيشتوەتە ڕێگەيەكى داخراو، بە نزيكەيى لە چارەكى دووەمى ساڵى 2020 دا.\nباسى لەوەشكردوە، جيهان ڕوبەڕوى ڕاستيەكى تاڵ بوەتەوە كە بريتيە لە دابەزينى قورسى ئابورى كە لە "ڕوخانە گەورەكە"ەوە جيهان شتى واى بەخۆيەوە نەبينيوە (ئەو ڕوخانە ئابوريە بوو كە لەساڵى 1929 جيهان بەخۆيەوە بينى و چەندين ساڵ بەردەوام بوو).\nبەپێى هەمان ڕاپۆرت، حكومەتەكانى جيهان بە نزيكەيى 10%ى بەرهەمى گشتى ناوخۆييان لە جيهاندا بۆ ڕێوشوێنەكانى بەرەنگاربونەوەى پەتاى كۆرۆنا و سنورداركردنى پاشەكشەى كارەساتبارى ئابورى تەرخان كردوە.


شێخ ئەلئیدریسی نابینا مه‌رجه‌ع و نموونه‌ى باڵا بوو بۆ من!\nمن لە رەقە بووم - 30\nئاخیری ئیقامه‌ى سه‌فه‌ره‌كه‌یان پێ دامه‌وه. به‌ڵام ئێستا ئیتر شتێك بۆ من گۆڕابوو. ئێستاكه لانیكه‌م تا ماوه‌یه‌ك حه‌زم به كۆچكردن به‌ره‌و ئه‌ڵمانیا نه‌بوو. ڕاستە له‌و كاتانه‌دا هێشتاكه هه‌ر بیرم بۆ كۆچكردن ده‌كرده‌وه، به‌ڵام ئه‌و ژیانه تازه‌ى كه له نابیل و ئه‌و ئاسووده‌ییه‌ى كه هه‌مبوو و ئه‌و ئازادییه‌ى كه له‌گه‌ڵ براده‌ران له‌وێ پێى گه‌یشتبووم، ئه‌م بیره‌ى له مێشكمدا وه‌خت بوو جێگیر ده‌كرد، كه جێگاى ڕاسته‌قینه و سروشتى بۆ من ئیدى ئێره‌یه، هه‌ر له‌م وڵاته‌یه.\nله‌و كاته‌دا زۆر هاتوچۆم بەنێو شاره‌كاندا ده‌كرد و هه‌ر جاره‌و دایكم له‌باره‌ى ئه‌م سه‌فه‌رانەم پرسیاری لێ ده‌كردم، به هه‌رحاڵ قه‌ناعه‌تم پێ ده‌كرد كه له‌گه‌ڵ كاروانه خێرخوازانه‌كان بۆ یارمه‌تیدانى ئاواره‌كان و هه‌ژاران ده‌چم.\nله هه‌مان ڕۆژانى یه‌كه‌مى دوای سه‌ركه‌وتنى شۆڕش، ئیتر ڕیشم كورت نه‌كرده‌وه تا درێژتر ببێت. قژم، كه جێگاى شانازیم بوو، درێژ كرده‌وه. ئه‌مڕۆ ئیتر ئازاد بووم و هه‌ر ئیشێكم ده‌ویست ئه‌نجامم ده‌دا. من زۆر حەزم به قژى درێژ ده‌كرد. ئه‌م حه‌زه‌م تا ئه‌و كاتانه‌ى چوومه ڕه‌قه‌وه هه‌ر هه‌بوو. له (شام)یش قژم ڕه‌نگ كرد و وه‌كوو هه‌موو شه‌ڕكه‌رانی تر، درێژم كرده‌وه. ئه‌مه جگه له‌وه‌ى له سوننه‌ته‌كانى پێغه‌مبه‌ر (د.خ) بوو، یه‌كێك له نیشانه‌كانى شه‌ڕكه‌رانى ده‌وڵه‌تى خه‌لافه‌تیش به‌ئه‌ژمار ده‌هات.\nهێدى هێدى ئه‌و كه‌سانه‌ى كه رەفیق ئەلغۆل ئه‌وانى ناسیبوو، چالاكییه‌كانى خۆیان ڕاگه‌یاند و ئاشكرایان كرد. هه‌ر له‌و كاته‌دا (ئەیمەن مشماش)ه‌م ناسی، كه به (ئەیمەن بوشتبیه) ده‌ناسرا و په‌یوه‌ندییه‌كى به‌هێزمان له‌گه‌ڵ یه‌كدیدا په‌یدا كرد، زۆر كاریگه‌ریم له‌و وه‌رگرت، كه‌سێكى هێمن و رۆشنبیر بوو، له یه‌كێك له قوتابخانه به‌رزه‌كان له به‌شێكى پسپۆڕیدا قوتابیی زانكۆ بوو. من ئه‌وم خۆشده‌ویست و بووبووه نموونه‌یه‌كی باڵا بۆم. پێده‌چوو له هه‌موو ئه‌و كه‌سانه‌ى تا ئه‌و كاتانه ناسیبووم، ئه‌وه‌نده‌ی ئه‌و پێیان دڵخۆش نه‌بووم.\nله‌و كاته‌دا ڕووبه‌ڕووى كۆمه‌ڵێكى به‌ربڵاو له شێخه سه‌له‌فییه‌كان بووبوومه‌وه، ده‌یان كه‌س له‌وان بۆ وتاردان و وانه‌گوتنه‌وه له مزگه‌وته‌كان، كه ئیدى ده‌رگاكانیان بۆ هه‌میشه بۆ هه‌موان كراوه بوو، بۆ توونس هاتبوون.\nیه‌كه‌م وانه، كه له مزگه‌وتانه‌دا به‌شدارییم تیادا كرد، وانه‌كانى (شێخ ئەلبەشیر بن حەسەن) بوو. ئه‌و ڕۆژه كۆمه‌ڵێكى زۆر له مزگه‌وتى ئەلكەبیر له شاری دار شەعبان ئەلفهری ئاماده بوون، ئه‌و كاتانه شێخم نه‌ده‌ناسی، به‌ڵام له‌دواییدا تێگه‌یشتم له شێخه‌كانى مه‌دخه‌لی بووه. ئه‌م زاراوه‌یه بۆ وه‌سفكردنى سه‌له‌فییه زانستییه‌كان به‌كار ده‌هێنرا، كه من له‌گه‌ڵ لایه‌نگرانى ئه‌م بیركردنه‌وه‌یه له نابیل چیرۆك و به‌سه‌رهات و مشتومڕكردنم هه‌بوو.\nدوای ئه‌وه به‌رده‌وام منداڵه‌كانى گه‌ڕه‌كم دژى مه‌دخه‌لییه‌كان ده‌بزواند و هان ده‌دا. زۆر له‌وان واتاى مه‌دخه‌لی تێنه‌ده‌گه‌یشتن، به‌ڵام به قسه‌كانى من له‌وان تێگه‌یشتن، كه مه‌دخه‌لییه‌كان پابه‌ندى حه‌قیقه‌ت و ڕاستیى شه‌رعه‌وه نین. بابه‌ته‌كه بۆ منداڵانى گه‌ڕه‌ك به‌س بێزاربوون له مه‌دخه‌لی نه‌بوو، به‌ڵكوو حه‌ز و خۆشه‌ویستى و ڕێزگرتن له من بوو! له هه‌موو مزگه‌وته‌كان به‌دواچوونى وانه‌كانم به لانی كه‌مه‌وه كرد. له‌و كاتانه‌دا بوو، كه شێخ (خەتیب ئیدریس)م ناسی. ئه‌و هه‌ر زوو وه‌ك شێخێكى جێى متمانه‌ى لێ هاتبوو. بۆ هه‌ر كوێیه‌ك ده‌چوو له دووى ده‌چووم و هه‌ر وانه‌یه‌كى ده‌گوته‌وه تیایدا به‌شداریم ده‌كرد. یه‌كه‌م وانه‌ى خەتیب ئیدریسى، كه له‌ودا به‌شداریم كرد، له مزگه‌وتى (الكبری)ی شارى سووسه بوو. دوای ئه‌مه‌ش له وانه‌كانى تری ئه‌و، له مزگه‌وتى (سیدى عاشوور)ى شاری نابل به‌شداریم كرد. له‌و كاته‌وه وه‌ك كه‌سێكى له‌دووگه‌ڕ و وه‌فادار به وانه‌كانى ئیدریسم لێ هاتبوو. زۆر جار له ماڵه‌وه‌یدا، كه لە ناوچه‌ى (سیدى عەلی بن عون)ى پارێزگاى (سیدى بوز‌ید) له ناوه‌ندى وڵاتدا بوو، ده‌چوومه بینینى. هه‌زاران كێلۆمه‌ترم بۆ به‌شداریكردن له وانه‌كانى ئه‌و ده‌بڕی. كه‌م كه‌م په‌یوه‌ندییه‌كانم له‌گه‌ڵ ئه‌ودا زیاتر بوون و گۆڕان به په‌یوه‌ندیى شه‌خسی. ئه‌مه‌ش به‌هۆی هاوڕێكه‌م (ایمن مشامش)ه‌وه بوو، كه هه‌میشه هاتوچۆی ئه‌وى ده‌كرد.\nله‌و كاتانه‌دا ئه‌بوزه‌ڕ هۆیه‌ك بوو، تا ببمه داروده‌سته و په‌یڕەوکارى شێخ ئەلئیدریسی. له هه‌ر بابه‌تێكى ورد و درشت، داواى فتوامان له‌و ده‌كرد. ئه‌م كه‌سه نابینایه، له‌و كاتانه‌دا مه‌رجه‌ع و شوێنى گه‌ڕانه‌وه‌ى فیكریی من و نموونه‌ى باڵاش بوو بۆ من.\nئێستاكه ئیتر تاقمى ئێمه په‌یڕه‌وكه‌رى هێڵی خه‌تیب ئیدریسی به‌ئه‌ژمار ده‌هات و له هه‌موو بڕیاڕ و ڕوانگه‌كانى بۆ وڵات، پشتمان به‌و ده‌به‌ست و له‌و په‌یڕه‌ویمان ده‌كرد. ئه‌و له ئه‌نجامى كونفڕانسی (سكره) له مانگى ئه‌پڕیڵى 2011، كه له باكوورى پایته‌ختدا به‌ڕێوه چوو، تاقمى (سیف الله بن حسین) ناوى (انصار الشریعه)ى بۆ ڕه‌وتى سه‌له‌فی جیهادیى توونسی هه‌ڵبژارد و خەتیب ئیدریسی ئاماده نه‌بوو ئه‌م ناوه قبووڵ بكات. ئێمه‌ش له‌م بابه‌ته‌دا پشتیوانییمان له‌و كرد. ئیدریسی له‌و كاته‌دا ئه‌م شێوه ناولێنانه‌ى به دابه‌شكردنى موسڵمانان ده‌زانى.\nئه‌گه‌رچی ئێمه وه‌ك تاقمێك په‌یوه‌ست به ئەنساڕ شه‌ریعه‌وه نه‌بووین، به‌ڵام به‌شێوه‌یه‌كى گشتى له‌گه‌ڵ برایانمان به‌گشتى له ڕه‌وتى سه‌له‌فیى جیهادیدا په‌یوه‌ندییه‌كى پته‌ومان هه‌بوو، هه‌روه‌ها وه‌ك هاوڕێیان و هاوده‌مانى جیهادییه‌كان له هه‌موو ئه‌و خۆپیشاندانه‌ى كه ڕه‌وتى سه‌له‌فیی جیهادى چ له پایته‌خت و چ له شاره‌كانی تر به‌ڕێوه‌یان ده‌برد، ئاماده ده‌بووین و به‌شدارییمان ده‌كرد.\nجیاواز له په‌یوه‌ندیى پته‌و و به‌هێزمان له‌گه‌ڵ (ایمن مشامش = ئه‌بوزه‌ڕ) له‌گه‌ڵ (محمد الزین-ئه‌بوده‌جانه) و (رفیق الغول- ئه‌بوشه‌هید)یشدا هه‌میشه پێكه‌وه بووین. ئێمه چوار كه‌سى هیچكات له یه‌كدى جیا نه‌ده‌بووینه‌وه. هه‌ركات ده‌گه‌شتینه هێزه ئه‌منییه‌كان تا ئاستى ڕووبه‌ڕووبوونه‌وه له‌گه‌ڵیاندا ئاژاوه‌مان ده‌نایه‌وه. هه‌ركات له وێستگه‌یه‌كى پشكنین تێپه‌ڕ ده‌بووین، ئه‌وانی به ناشرینترین سیفات بانگ ده‌كرد. ئه‌وانیش بێده‌نگ ده‌بوون و هیچ كاردانه‌وەیه‌كیان نه‌بوو. له‌و كاتانه‌دا هه‌ر كات و ساتێك له‌باره‌ى ده‌وڵه‌ت و حكوومه‌ت و ناوه‌ندێكى حكوومییه‌وه قسه ده‌هاته نێوه‌وه، ئێمه زاراوه‌ى (تاغووت)مان بۆ به‌كار ده‌هێنان.\nزیاتر له پیشاندانى هێزمان له‌به‌رامبه‌ر هێزه ئه‌منییه‌كان، ده‌سه‌ڵات و هه‌یبه‌تێكیشمان بۆ خۆمان له نابیل په‌یدا كردبوو. ژماره‌مان زۆر بووبوو. هه‌ندێك جار بۆ هاوكاریى كه‌سێكى تایبه‌ت، كه سته‌مى لێ كرابوو، یان ڕێنماییكردنى خه‌ڵك بۆ دووركه‌وتنه‌وه له شتى حه‌رام، هه‌مووان پێكه‌وه ده‌چووین. ئه‌گه‌ر یه‌كێك له ئێمه كوفر و ناشوكرییه‌كى سەباره‌ت به خودا ده‌بیست، به‌ئاسان تێپه‌ڕین له ئاوا قسه‌گه‌لێك ئه‌گه‌رى نه‌بوو و وازمان له كه‌سه‌كه نه‌ده‌هێنا. ئیتر به‌هۆی ئه‌وه‌ى كه ده‌وڵه‌ت و حكوومه‌ت چیدى ئه‌و وزه و توانایه‌ى جارانى نه‌مابوو، له‌و مانگانه‌ى سه‌ره‌تاى دواى شۆڕش، هه‌ندێك کەس بۆ وه‌رگرتنى حه‌ق و مافیان په‌نایان بۆ ئێمه دەهێنا. له‌و كاتانه‌دا وامان له هه‌ندێك پێشنوێژی سه‌ر به حكوومه‌تى بن عه‌لییش كرد، كه واز بێنن. نموونه‌ى ئه‌م كاره‌شمان له مزگه‌وتى نابیل ڕووی دا و خه‌تیبێكى نوێژى هه‌ینیمان له‌سه‌ر مینبه‌ر هێنایه خواره‌وه.\nهه‌ندێك له نوێژخوێنان، كه سه‌ر به بزووتنه‌وه‌ى نه‌هزه بوون، بۆڵه بۆڵیان ده‌كرد و له‌لایه‌كى تریشه‌وه هاوڕێیانى منیان هان ده‌دا كه ئیمامى فڵانه مزگه‌وت لابده‌ین و له‌لایه‌كى تریشه‌وه كاتێك پێكدادان و گرژى له‌مبارانه‌وه ڕووی ده‌دا، له ڕاگه‌یاندنه‌كان ئه‌م ڕووداوانه‌یان ئیدانه ده‌كرد!\nهه‌ر له مانگه‌كانى یه‌كه‌مى شۆڕش، بڕیارم دا لە خوێندنه‌كه‌م به‌رده‌وام بم. له یه‌كێك له زانكۆ ئه‌هلییه‌كان له قۆناغی به‌كالۆریۆس ناوم تۆمار كرد. هاوپۆلییه‌كانى پێشووم له ڕیشى درێژم سه‌ریان سوڕ ده‌ما. ئه‌م ڕووخساره نوێیه‌م عاده‌ته‌كانى كۆن و سوعبه‌ت و شه‌ڕه‌نگێزبوونى منى نه‌گۆڕیبوو. به‌م جیاوازییه‌وه، كه ئێستا به شه‌رعه‌وه زیاتر پابه‌ند بووم، به‌تایبه‌ت له هه‌ڵسوكه‌وتكردنم له‌گه‌ڵ كچاندا.\nبه‌پێى گاڵته‌چی و سیفاتى ترمه‌وه له شوێنى خوێندنه‌كه‌م، بوومه كه‌سێكى كاریگه‌ر. زۆر جار ده‌متوانى ئه‌و وێناكردنانه‌ى له‌باره‌ى سه‌له‌فییه‌كانه‌وه هه‌بوو، بگۆڕم. ته‌نانه‌ت كه‌سانى دژه بۆچوون و ئه‌وانه‌شی په‌یوه‌ندییان به دیندارییه‌وه نه‌بوو، هه‌رچییه‌كم له‌باره‌ى هه‌ر باسێكى دینییه‌وه كه ده‌گوت، په‌سه‌ندیان ده‌كرد. لانیكه‌م زۆرینه‌ى گه‌نجه‌كان لایه‌نگرى ده‌سه‌ڵاتدارێتیى ئایینى و جێبه‌جێكردنى شه‌ریعه‌ت و جیهاده‌وه بوون و له‌و بڕوایه‌دا بوون، كه گوناحێكى نه‌شیاو دووچار ده‌بن، كه له‌گه‌ڵ بانگه‌شه‌كانى ئیسلامدا یه‌ك ناگرێته‌وه.!\nهیچ جیاوازیىەکم له‌گه‌ڵ گه‌نجانى دژه‌دیندا له‌و تێگه‌شتنه‌ى كه له ئیسلام و دینداری و جیهاده‌وه هه‌یانبوو، نه‌بوو. به‌ڵكوو جیاوازییه‌كه له‌وه‌دا بوو، كه ئه‌وان هێشتاكه بڕیاری ئه‌وه‌یان نه‌دابوو پابه‌ندى ئه‌م بنه‌مایانه بن. (خودا هیدایه‌تمان بكات) ئه‌و ده‌سته‌واژه‌یه بوو، كه كاتێك گه‌نجه‌كانت بۆ خودا و په‌یامه‌كانى پێغه‌مبه‌ر (د.خ) بانگهێشت ده‌كرد، گوته‌ى سه‌ر زاریان بوو.\nمن به‌س بۆ خوێندن نه‌گه‌ڕابوومه‌وه. هۆكارى ئه‌م گه‌ڕانه‌وه‌یه‌م بۆ حه‌زى دایكم ده‌گه‌ڕایه‌وه، كه زۆر حه‌زى ده‌كرد لە وانه‌كانم به‌رده‌وام بم، له‌گه‌ڵ دروستكردنى كه‌شێك بۆ بانگه‌شه و ده‌عوه‌تكردن به ئیسلام. ئه‌و ساڵه له تاقیكردنه‌وه‌ى به‌كالۆریۆس ده‌رنه‌چووم و وازم له خوێندن هێنایه‌وه. ئه‌م بابه‌ته هیچ كاریگه‌رییه‌كى له‌سه‌ر ژیانم نه‌بوو، به‌ڵكوو بایه‌خى من له‌سه‌ر شتى تر و بابه‌تى تر بوو.\nهێشتا بۆ بیستنى وانه‌كانى ئه‌و شێخانه‌ى كه به‌رده‌وام و به‌دواى یه‌كدا بۆ ناوچه‌ى (ولایه وطن القبلی)\nو به‌دیاریكراویش شاری نابیل ده‌هاتن، ئه‌م مزگه‌وت بۆ ئه‌و مزگه‌وتم ده‌كرد. دیسانه‌وه به جدییه‌وه بۆ وانه‌كانى له‌به‌ركردنى قورئان گه‌ڕامه‌وه. ئه‌و قۆناغه بۆ من ساڵانى فه‌تحى گه‌وره بوو له كه‌سایه‌تیمدا. ڕۆژگار ڕۆژگارى من و گوته‌كانم بوو. ده‌كه‌وتمه پێش خه‌ڵكه‌وه و له مزگه‌وتى ئەلفەلاح له ناوچه‌ى سەیدى عاشوورا له نابیل پێشنوێژیم له نوێژى ته‌راویحدا بۆ نوێژخوێنان ده‌كرد.\nله‌و كاتانه‌دا له‌گه‌ڵ هاوڕێكه‌م ڕه‌فیق ئەلغۆل له ده‌وره‌یه‌كى دینیدا به‌شدارییم كرد، كه له شاری ئەلقەیرەوان له ماڵێكدا كرابووه‌وه. له‌و ده‌وره دینییه‌دا بوو، كه زۆر گه‌نجانى ڕه‌وتى سه‌له‌فیی جیهادى وه‌كوو (سیف الدین الرایس) كه له‌و قۆناغه‌دا وته‌بێژى فه‌رمیى ئه‌نساڕ ئەلشەریعه بوو، له‌نزیكه‌وه ناسیم. زۆر له‌و گه‌نجانه‌ى له‌وێنده‌ردا ناسینم، له شامی سووریادا بینینمه‌وه.\nله‌م ده‌وره دینییه‌دا بوو، كه (محمد البختی)م ناسی، ئه‌و ئه‌میری ژووره‌كه‌ى ئێمه بوو، كه پۆله‌كانى ئێمه له‌وێدا به‌ڕێوه ده‌چوو. منیش وه‌ك یاریده‌رى ئه‌و بووم. ئەلبەختى دوای چه‌ند مانگ یه‌كترناسینمان له ڕه‌وتى ڕووداوى باڵوێزخانه‌ى ئه‌مەریكا ده‌ستگیر كرا و پاشان مانگرتنى له خواردن له به‌ندینخانه‌دا ده‌ست پێكرد و له مانگى نۆڤه‌مبێری 2012 له به‌ندینخانه‌ى (المرناقیه) كۆچی دوایی كرد. ئه‌و له (القیروان) ئه‌و كاتانه‌ى یه‌كدیمان ده‌بینى، بووبووه یه‌كێك له هاوڕێكانم كه جیابوونه‌وه‌م له‌گه‌ڵیدا ئه‌سته‌م بوو. له‌م ده‌وره‌دا چه‌ند شێخێكی سه‌له‌فییان له سعوودیە و میسڕه‌وه بۆ وانه‌گوتنه‌وه هێنابوو.\nنزیكه‌ى دوو مانگێك له‌و ده‌وره دینییه‌دا به‌شدارییم كرد. وانه‌كانى ده‌وره‌كه له‌باره‌ى مه‌رجه‌كانى (لااله الا الله) و بنه‌ما سێ لایه‌نه‌كان بوو، كه له‌گه‌ڵ شێوازى سه‌له‌فیگه‌رێتیدا یه‌كی ده‌گرته‌وه، بۆ قورئان له‌به‌ر كردنه‌كانم، ده‌وره‌كه كه ته‌واو بوو، خه‌ڵاتێكیشیان پێ دام.\nئه‌و كاتانه زۆر دڵخۆش بووم. له‌م مزگه‌وت بۆ ئه‌و مزگه‌وت ده‌چووم و وانه‌كانم ده‌خوێند و له‌گه‌ڵ برایاندا كاتى خۆشمان به‌سه‌ر ده‌برد. فێركارییه بیروباوه‌ڕییه‌كان (عه‌قیده‌یی) بۆ من له‌م وانانه‌دا گرنگ نه‌بوون، ئه‌وه‌ى به‌لامه‌وه گرنگ بوو بینینى هاوڕێیان له حه‌وشه‌ى مزگه‌وت و ده‌ره‌وه بوو.\nڕۆژان و مانگانى دوای شۆڕش بۆ من ڕۆژی پیرۆز بوون، كه خودا به‌ڵێنى له‌باره‌یه‌وه داوه و له كتێبەكه‌یدا (قورئانی پیرۆز) ده‌مخوێنده‌وه، ئاماژه به دوو ئایه‌ته‌كانى [سووڕەتى ابراهیم-ئایه‌تى5] هه‌روه‌ها [ئایه‌تى (14) سووڕه‌تى جاثیة].\nئه‌و ڕۆژانه لە هیچ شتێكم كه‌م نه‌بوو، جگه له شتێك نه‌بێت و ئێستاكه ئیتر كاتى ئه‌وه بوو، بێ هیچ گیروگرفتێك ئه‌وه له ناخ و دڵمدایه، به دایكمى بڵێم.


کارلۆس: لەگەڵ رۆناڵدۆ زیاتر خەوتووم وەک لەگەڵ هاوسەرەکەم – یاریگانێت\nدەستپێك/ئه‌مریکا/کارلۆس: لەگەڵ رۆناڵدۆ زیاتر خەوتووم وەک لەگەڵ هاوسەرەکەم\nکارلۆس: لەگەڵ رۆناڵدۆ زیاتر خەوتووم وەک لەگەڵ هاوسەرەکەم\nPA PHOTOS / DPA - UK USE ONLY : Madrid's players (from L) Brasilian striker Ronaldo Luiz, Brasilian defender Roberto Carlos and French midfielder Zinedine Zidane stand next to each other during the UEFA Champions League soccer game Real Madrid against Borussia Dortmund at the Westphalia stadium in Dortmund, Germany, 25 February 2003. The game ended in a 1-1 tie.\nرۆبێرتۆ کارلۆس ئەستێرەی مێژوویی بەڕازیل و یانەی ریاڵ مەدرید لە نوێترین دیمانەیدا تیشکدەخاتە سەر چەند باسێک لە نێویاندا نزیکی لە رۆناڵدۆ دالیمای بەڕازیلی.\nکارلۆس لە دیمانەیەدا کە لەگەڵ ڤیتۆر بایا ئەنجامیداوە بۆ کەناڵێکی پۆرتوگالی بەوە دەستی پێکرد کە لەسەر میوزیسیانێک ناودار ناونراوە بەهۆی ئەوەی باوکی هەواداری ئەو هوندەرمەندە بووە.\nکارلۆس پرسیاری راهێنەرەکانی مەدریدی لێکرا کە لە سەردەمی پڕ ئەستێرەی یانەکەدا ژمارەیەکی زۆر راهێنەر گۆڕانکاریان پێکرا.\nلە وەڵامدا وتی ” دێل بۆسکی ئەو زیاتر وەک هاوڕێیەک بوو، پێویستمان بە یاسا و رێکار نەبوو بە تەواو دەمانزانی ئەو چی لە ئێمە دەویست. مەشقەکانمان لە دووشەممان وەک هەندێک جار سێ شەممانیش لە دوا نیوەڕۆدابوو بەڵام هەرگیز داوای لێنەدەکردین ١١ی بەیانی لەوێ بین چونکە کەس نەدەچوو\nسەبارەت بەو راهێنەرەی کە پێی سەرسام نەبوو باسی کەماچۆی کرد ، کارلۆس وتی ” لە سەردەمی گالاکتیکۆس، ئەو بارودۆخێکی مەترسیداری لە ژووری خۆگۆڕین دروست کرد بەڵام ئێمە حەوت یاریزان بووین کە کە پەیوەندیمان زۆر باش بوو وە هەمیشە ژووری خۆگۆڕینمان بەڕێوەدەبرد بۆ چارەسەرکردنی کێشەکان. یەکەم رۆژ کە هات وتی سڵاو، دەمەوێت هەمووتان بەیانی کاتژمێر ٧ی بەیانی ئامادەی مەشق بن. لە کاتێکدا خۆمان ١٠:٣٠ دەهاتین. هەوڵماندا قسەی لەگەڵ بکەین و پاشگەزی بکەینەوە چونکە ئێمە بەو جۆرە رانەهاتبوین. دوای ١٠ رۆژ دەرکرا”.\nیەکێکی دیکە لە راهێنەرە تەمەن کورتەکانی مەدرید لوکسەمبۆرگۆی بەڕازیلی بوو. سەبارەت بەویش وتی “ئێمە کلتورێکمان هەبوو کە جانتاکانمان لە هۆتێلەکە جێدەهێشت و دەچووین بۆ خواردنەوەی شەراب یان بیرە پێش نانی ئێوارە. هەمیشە دوو بوتڵی شەراب لەسەر مێزەکانمان بوو. من و رۆناڵدۆ بە لوکسەمبۆرۆگۆمان وت “پرۆفیسۆر ، خەڵک لێرە کلتوری هەیە هەوڵ مەدە بیانگۆڕی و خۆت دواتر دەزانیت کە چۆنن. بەڵام ئەو سەرەتا شەرابەکەی لابرد و دواتر بیرەی قەدەغەکرد، ئەوەبوو دوای سێ مانگ دەرکرا”.\nڤیتۆر بایا لە کارلۆسی پرسی ئایا بەهێزی کەسایەتی یاریزانەکان هۆکاربووە بۆ دەرکردنی راهێنەرەکان\n“ئێستا کە بیر لەوکاتە دەکەمەوە، لام سەیربوو چۆن سزانەدەدراین بۆ زۆرێک لە سەرکێشییەکانمان. لە کاتێکدا ئێمە فڕۆکەی تایبەتمان هەبوو بەڵام هەمیشە لە فڕۆکەخانەدا بێکهام کەس نەیدەزانی چی لێدەهات، فیگۆ و زیدان لە شوێنێکی تر بوون و من و رۆناڵدۆش فڕۆکەکە بەجێیدەهێشتین و دەبوو رۆژی دواتر بە شەمەندەفەر بگەڕێینەوە. هەمیشە دۆعام دەکرد یارییەکانمان لە شەممەدابن بۆ ئەوەی رۆژی دواتر بە فڕۆکەی تایبەت بچم بۆ سەیری فۆرمولا ١”.\nسەبارەت بە هاوڕێیەتی خۆی و رۆناڵدۆش وتی\n“.رۆناڵدۆم لە ساڵی ١٩٩٣ ناسی و هەرلەوکاتەوە بووین بە هاوژوور. ئەوەندەی لەگەڵ ئەو لە ژوورێک نوستووم ئەوەندە لەگەڵ هاوسەرەکەم نەنووستووم”.


باسنیوز هەتا دیواری نێوان من و ئەو نەڕووخێنین، بە خۆشەویستی ئاشنا نابین هەواڵی کوردستان\nهەتا دیواری نێوان من و ئەو نەڕووخێنین، بە خۆشەویستی ئاشنا نابین\n2019/03/17 | 15:42\nهەواڵی کوردستان - کریشنا مورتی وای گوت\nبایەخ بەم ژیانەی ئێستا نادەیت و بە هیوایت دوای مەرگ وەک گیاندارێکی دیکە زیندوو ببیتەوە! ئێمە لە هێلکەیەکی پیتێنراوەوە، دوای بەسەربردنی نۆ مانگێک، لە ژینگەی هەناوی دایکماندا، دەبین بە ئینسان، ئاخۆ کە لە گۆڕدا دەڕزێین، یان کە دەبین بە خۆڵەمێش و دەدرێین بەدەم ئاوەوە، ئەگەری ئەوە لە ئارادایە سەرلەنوێ لە دایک ببینەوە! بۆ ئەوەی لە ئێستا تێبگەین، پێویستمان بەوەیە لە ڕابردوو حاڵیی ببین.\nتۆ ناتوانیت بڵێیت: ئێستا دەژیم، ئاخر ئێستا تێپەڕینی وەختە لە ڕابردووەوە بۆ داهاتوو، ئاخر تۆی ئێستا، زادەی ڕابردوویت.\nبۆ ئەوەی بە کردەوە لە ئێستادا بژیت، پێویستت بەوەیە لە پرۆگرام و قاڵب قوتارت بووبێت و ئازاد بیت.\nکە باسی مەرگ دەکەین، نیشانەی ئەوەیە لێی ناترسین.\nلە کۆتاییدا لەشمان هەرەس دەهێنێت، ئەگەر زۆریش بایەخی پێ بدەین، ئەوپەڕی چوار پێنج ساڵێک دەخەینە سەر تەمەنی خۆمان.\nلایەنی گەشی مردن ئەوەیە، کۆتایی بەم کوێرەوەرییە دەهێنێت کە ناومان لێ ناوە ژیان.\nگیان لە وشەیەک بەولاوە هیچی دیکە نییە، شتێکی ئەزەلی بوونی نییە ناوی گیان بێت، ئێمە لە خۆڕایی دڵی خۆمانی پێ خۆش دەکەین و ئاواتەخوازین هەبێت.\nئینسان کە وەک جەستە دەمرێت، وەک دەروونیش دەمرێت و ئیدی هیچ بەرپرسیارییەکی نامێنێت، ئیدی نە ئاگای لە ماڵ و منداڵی دەمێنێت، نە لە سەروەت و سامانی، نە دەتوانێت ئەو شیعرەی پاکنووس بکات کە نیازی هەبوو بۆ بڵاوکردنەوەی بنێرێت.\nڕەنگە هیچ وشەیەک ئەوەندەی خۆشەویستی هەڵگری مانا نەبێت.\nوەک چۆن مانای ساکاری هەیە، مانای ئاڵۆزیشی هەیە، ئاخۆ خۆشەویستی چێژە یان ئارەزووە؟ ئەگەر چێژە چۆن ئازاریشە؟ ئەوە فیکرە، چێژ و ئازار و ترس بەرهەم دەهێنێت، ئاخۆ دەتوانین فیکر بە خۆشەویستی بزانین؟ تۆ بۆیە خوات خۆش دەوێت، چونکە پێت وایە، بە تەنیا بەجێت ناهێڵێت، هەرچەندە عیسای بە تەنیا بەجێ هێشت! تۆ خوات خۆش دەوێت و ئەو خۆشەویستییە دەبێتە هەوێنی ئەوەی ڕقت لەوانە بێت، هەمان خوای تۆیان خۆش ناوێت.\nخۆشەویستی نە بەرهەمی فیکرە و نە دەتوانین بە چێژ پەیدای بکەین.\nپیاوێکی چاوچنۆکی شەڕانگێز چۆن دەتوانێت کەسی خۆش بوێت، ئاخر ئەوی نیازی خۆشویستنی هەبێت، دەبێت خۆی لە هەموو ئەو خڵتانە پاکژ بکاتەوە، کە لەگەڵ خۆشەویستیدا ناکۆکن.\nخۆشەویستی سێکس نییە، کەچی هەمیشە بە پێوەندیی لەگەڵ سێکسدا باس دەکرێت! ئەوە چییە وای کردووە، سێکس هەمیشە وەکوو نوێ خۆی نمایش بکات، تەواو وەک تازەکی دۆزرابێتەوە؟ بۆچی سێکس ئەوەندە گرنگە؟ چونکە ئینسان بەدەم سێکسەوە خۆی لە بیر دەچێتەوە.\nتوانای ئەوە شک دەبەین، بگەینە سەر مانگ، کەچی توانای ئەوەمان نییە خۆمان بگۆڕین! گۆڕان ئاسانە، ئەگەر ڕوون ببینین و کرۆکی شتەکان بناسین، ئەگەر پشت نەکەینە کێشەکان و هیچ شتێک سەرکوت نەکەین.\nبۆ ئەوەی گۆڕانمان بەسەردا بێت، پێویستمان بەوەیە، چاودێریی خۆمان بکەین و لە هەڵسوکەوتی خۆمان ڕابمێنین.\nگۆڕانکاری بەوە ڕوو نادات، بچینە نێو حیزبێکی تازەوە، یان دینێکی نوێ تاقی بکەینەوە، ئاخر هەموو حیزبەکان و هەموو دینەکان هەڵگری هەمان پەیامن، پەیامی بە کۆیلەکردنی تاک.\nهەتا عەقڵمان لە زیندانی کۆمەڵدا دیل بێت، ترسنۆک و نائومێد دەبین، ئاخر کۆتاییهاتنی چیرۆکی کوێرەوەری، بە ئازادییەوە بەندە.\nمن و تۆ لە یەکدی جیاواز نین، ئێمە و ئەوان وەک یەک واین، ئەوە کاڵفامی و لووتبڵندییە ئەگەر پێمان وابێت، ئێمە لەوان جیاوازین و تایبەتمەندیی خۆمان هەیە، نا، هەموومان وەک واین، با وەک ڕەنگی پێست لە یەکدیش نەچین.\nتۆیش وەک ئەو نیگەران و توندوتیژ و شەڕانگێز و شێواویت و تۆیش وەک ئەو زۆر جار ویژدانت ئازارت دەدات.\nئەگەر بتوانیت ئەو دیوارانەی دەوری خۆت بڕووخێنیت، هەست دەکەیت لەوان جیاواز نیت، وەک ئەوان وایت، ئەوسا دەرک بە مانای خۆشەویستییش دەکەیت.\nشوورەیەکمان بە دەوری خۆماندا بڵند کردووەتەوە، شوورەیەک لە ترس و نیگەرانی، بە پیرۆزی دەزانین و پێمان وایە بە هەرەسهێنانی ئەو شوورەیە، هەرەس دەهێنین، بەڵام ڕاستییەکەی ئەو شوورەیە، لە مرۆڤایەتی و لە دونیای دابڕیوین، ناچاری کردووین هەمیشە لەگەڵ ئەوانی دیکەدا لە ململانیدا بین و گیرۆدەی ترس و دڵەڕاوکێ بین.\nهەتا دیواری نێوان من و ئەو، نێوان ئێمە و ئەوان نەڕووخێنین، بە خۆشەویستی ئاشنا نابین.\nبۆچی پێویستە هەوڵ بدەین؟ چونکە دووڕوویی لە ئارادایە، دووڕوویی ئەوەی، توندوتیژ خۆی وەک ناتوندوتیژ نمایش دەکات، تا فریومان بدات.\nتووڕە ڕۆڵی هێدی دەبینێت، لاواز خۆی وەک بەهێز و تێکشکاو خۆی وەک سەرکەوتوو پیشان دەدات.\nعەقڵ کە لە ڕاستییەکان تێناگات، هاودژێک دەخوڵقێنێت و بە گژیدا دەچێتەوە، ئەگەر عەقڵ واقیعبین بووایە، پێویستی بەوە نەدەبوو خۆی چەواشە بکات و هاودژی وەهمیی نەدەخوڵقاند.\nکێشەی گەورە ئەوەیە، خەڵکانی پرۆگرامکراو کە زۆرینەن، دەرک بەوە ناکەن لە قاڵب دراون.\nهەمیشە کەمینەی هۆشیار، هەم خۆیان دەگۆڕن و هەم ڕۆڵی کاربڕ لە گۆڕینی کۆمەڵیشدا وازی دەکەن.\nپەرۆشی، نەبووایە ئینسان هیچی وای پێ نەدەکرا، ئاخر لە پەرۆشیدا من و تۆ و ئێمە و ئەوان بزر دەبن و قوربانیدان، جێی چاوچنۆکی دەگرێتەوە.\nبە هۆی یۆگاوە، نە لە واقیع تێدەگەین، نە بە حەقیقەت دەگەین، بەڵکوو گەوجتر دەبین، ئاخر عەقڵمان بچووکتر دەبێتەوە لەوەی کە هەیە.\nگوایە کە چوارمەشقی دادەنیشین و هەناسەی قووڵ هەڵدەکێشین، دەگەینە ترۆپکی هۆشیاری، بەڵام ڕاستییەکەی وەختی خۆمان بەفیڕۆ دەدەین.\nعەقڵێک میکانیکییانە هەموو ڕۆژێک هەمان ڕۆتین دووبارە بکاتەوە، وەک ئامێری لێ دێت و تەڕوبڕی و هەستەوەری لە دەست دەدات.\nڕەوشتی جوان ئەوەیە، دەست لەو هەڵسوکەوتانە هەڵبگریت کە کۆمەڵ پەسەندیان دەکات.\nکۆمەڵ پێی باشە چاوچنۆک و توندوتیژ بیت، تەنانەت بۆ کوشتوبڕیش هانت دەدات! ڕەوشتی جوان ئەوە نییە پەرستگە باسی دەکات، ئەوەیە عەقڵت لە خڵتەی ئاژاوە پاک بکەیتەوە و واز لە توندوتیژی و چاوچنۆکی بهێنیت.\nئەوانەی خۆیان وەک خاوەنی فیکر و پەیام نمایش دەکەن، ڕاستگۆ و دەستپاک نین، درۆزن و فێڵبازن و ئەوەی ئەوان بە ڕەوشتی جوانی لە قەڵەم دەدەن، ڕاستییەکەی بەدڕەوشتییە.\nدوو جۆر عەقڵمان هەیە: هۆشیار و ناهۆشیار کە عەقڵی ناوەکییشی پێ دەڵێن.\nعەقڵی ناوەکی گەنجینەیەکە لە ڕابردوو، میراتێکە لە نەریت و بیرەوەری و لە خولیا و ئارەزووە چەپێنراوەکان پێکهاتووە.\nبۆ ئەوەی عەقڵی هۆشیار لە نهێنییەکانی عەقڵی ناوەکی تێبگات، وێڕای وریایی، ئاگایی، بێلایەنی و ئازادی، پێویستی بە وەختێکی درێژ و ڕەنجێکی زۆریش هەیە.\nدەڵێن عەقڵی ناهۆشیار لەڕێی خەونەوە، پەردە لەسەر خۆی هەڵدەماڵێت و ئەگەر خەونمان نەدیبا، شێت دەبووین.\nعەقڵی هۆشیار بە ڕۆژ سەرقاڵی ئیش و ململانێ و خێزان و ڕابواردنە و لەم بیرۆکەوە بۆ ئەو بیرۆکە باز دەدات.\nشەو کە عەقڵی هۆشیار و جەستە پشوو دەدەن، عەقڵی ناوەکی بەو هیوایەی عەقڵی هۆشیار لێی تێبگات، دەست بە ناردنی ئاماژە و نامە دەکات.\nئێمە کە بە ڕۆژ لێپرسینەوە لەگەڵ عەقڵی هۆشیارماندا ناکەین، عەقڵی ناهۆشیارمان بە شەو ئەو ئەرکە جێبەجێ دەکات.\nئەگەر شەو قووڵ بخەوین، خەونی ناخۆش نابینین و بەیانی کە لە خەو هەڵدەسین، وەک چۆن وەک جەستە چالاکین، عەقڵیشمان پشووی داوە.\nهەموومان حەوجەمان بە پشوودانی عەقڵە، ئاخر عەقڵی ماندوو توانای ئەوەی نییە، ساختە لە ڕاستی جودا بکاتەوە.\nڕوانین دەبێت بەدەم بێدەنگییەوە ڕوو بدات و لە هێمنییەوە هەڵبقوڵێت، ئەگەرنا هیچ نابینین، ئاخر عەقڵێک زۆربڵێ و شپرزە و نیگەران و ترساو بێت، توانای بینینی دروستی نابێت.\nکە سەروەختی ڕامان هەوڵ دەدەین خۆمان بەرزەفت بکەین، بەزرەفتکار و بەرزەفتکراو هەر یەکێکن، ئاخر کە عەقلمان دوور دەڕوات، ئەوە خۆمانین دەیگەڕێنینەوە بۆ بن هەژموونی خۆمان.\nچڕکردنەوەی ڕوانین لەسەر نوقتەیەک، کارێک دەکات عەقڵ بەشێکی زۆر لە زیرەکی و نەرمونیانیی خۆی لە دەست بدات و توانای تێگەییشتنی لە هەموو ژیان لاواز ببێت.\nکە عەقڵ لەسەر شتێک چڕ دەکەیتەوە، ناتوانێت شتەکانی دیکە فەرامۆش بکات، ئیللا مەگەر لەڕێی سەرکوتکردنییەوە، عەقڵی سەرکوتکراویش زۆرێک لە فراوانیی پانتاییی توانای خۆی لە کیس دەچێت.\nزۆرینەمان ژیانێک دەژین، بێ مانا و تژی لە ڕۆتین، بۆیە بەردەوام بەدوای ئەزموونی نوێدا دەگەڕێین، ئەزموونی قووڵتر و بەرینتر، تەنانەت تلیاکیش تاقی دەکەینەوە.\nبیرتان نەچێت بخوازین هەر شتێک و بە ڕوونی ببینین، پێویستە عەقڵمان بێدەنگ بێت، سەرقاڵی گفتوگۆی ناوەکی نەبێت، ئاخر ناتوانین سیمای ئەوی دی ببینین، یان دەرک بە لایەنە جوانەکانی دەنگی بکەین، ئەگەر عەقڵمان لەم باسەوە باز بداتە سەر ئەو باس.\nلە هەر شوێنێک من و ئەو، ئێمە و ئەوان هەبێت، بۆشایییەک دەکەوێتە نیوانمانەوە.\nکە من دەڵێم: کریستیانم و تۆ دەڵێیت: موسوڵمانم، کە من دەڵێم کۆمۆنیستم و تۆ دەڵێیت: ناسیۆنالیستم، بەوە خۆمان لە یەکدی جودا دەکەینەوە و تۆوی ململانێ دەچێنین.\nئەوە عەقڵی بچووکە ئیش لەسەر زەقکردنەوەی جیاوازییەکان دەکات و لایەنە هاوبەشەکان فەرامۆش دەکات.\nعەقڵی بچووک، عەقڵێکە زۆربڵێ، توانای بێدەنگبوون و چاودێریکردنی نییە، عەقڵی بچووک با مەشقێکی زۆریش بکات، هەر بە بچووکی دەمێنێتەوە، ئەوە بۆیە زۆرینە لەبری ئەوەی سەر بە مرۆڤایەتی بن، سەر بەم ئۆل، یان ئەو فیکرن.\nڕامان ئەوە نییە لاسایی ڕێبەرێکی ڕووحی بکەیەوە، ئەوەیە شوێنپێی کەس هەڵنەگریت، خۆت ڕێیەک بدۆزیتەوە و بەبێ ترس و بەبێ هیچ کۆت و پێوەند و سانسۆر و قاڵبێک، بە ناخی خۆتدا شۆڕ ببیتەوە، ئەگەرنا ماندووبوونت بەفیڕۆ دەڕوات.\nبۆ ئەوەی ڕامان بەرهەمی هەبێت، نە پێویستمان بە خوێندنەوەی کتێبی فەلسەفییە، نە کتێبی دەروونناسی و نە کتیبی پیرۆز، تەنیا پێویستمان بەوەیە بە ناخی خۆماندا ڕۆ بچین، ئاخر دونیا لە ناخی خۆماندایە.\nئەگەر بزانیت چۆن لەدووی ڕاستی دەگەڕێیت، پێویستت بە کلیلی کەس نییە، ئاخر دەرگە بە ڕووتدا کراوەیە.\nئێمە بۆچی هەین؟ ئایا هیچ پێویستە هەبین؟ هیچ نەبێت بۆ ئەوە پێویستە هەبین، تا سەیری دیمەنی جوان بکەین، دیمەنی وەک (کانییەکی ڕوونی بەر تریفەی مانگەشەو.) تا بە جوانی ئاشنا نەبین، لە مانای ئەڤینیش تێناگەین، هەر کە بە جوانی و بە خۆشەویستی ئاشنا بووین، ئیدی پێویستمان بەوە نابیت، لە خۆمان بپرسین: بۆچی هەین.\nئەگەر دڵ و عەقڵمان ئامادەی ڕوانین بن، هەموو دونیا تژییە لە جوانی.\nجوانیی ڕاستەقینە لە گەواڵەهەورێکی سپی، یان لە تاقەدرەختێکی باڵابەرزدا نییە، لە ناخی خۆماندایە، ئاخر ئەگەر ناخمان جوان نەبێت، هیچ شتێک جوان نابینن.\n(١) کریشنا مورتی، عقل بلا حدود، ترجمة: سلام خیر بک، دار الحوار ٢٠١٧ اللاذقیة، سوریة.(٢) کریشنا مورتي، فضاءات جدیدة، الحب، الحریة، الإدراک، ترجمة: معاني صالح، دار الحوار ٢٠١٧ اللاذقیة.(٣) کریشنا مورتي، أنت العالم، ترجمة: محمد فندي، ، دار الحوار ٢٠١٧ اللاذقیة.


نووسینی: دانا سەدرەدین چاپی یەکەم 2012 [ بیشتر... 👁] 📕 ✖ 0 0 ✔ 96% ✍ م.ب. 9-12-2016 9:20:53\n📕 PC Kurd کتابخانه\n👁 این آیتم 3,880 بار مشاهده شده است\n... [ بیشتر... 👁] 📕 ✖ 0 0 ✔ 96% ✍ م.ب. 15-3-2017 5:29:49\n📕 ئۆتۆکاد بە کوردی کتابخانه\nکتێبی فێرکاری ئۆتۆکاد بە کوردی لە ئامادەکردنی : حم [ بیشتر... 👁] 📕 ✖ 0 0 ✔ 99% ✍ ز.س. 18-5-2019 13:57:19\n📕 ئێس کیو ئێڵ بە کوردی - SQL in Kurdish کتابخانه\n👁 این آیتم 12,937 بار مشاهده شده است\nدانا سەدرەدین 2013 [ بیشتر... 👁] 📕 ✖ 0 0 ✔ 96% ✍ هـ.ب. 27-10-2014 14:30:55\n📕 ئەلف و بێ ی ڤیژوەڵ بەیسک کتابخانه\n👁 این آیتم 12,020 بار مشاهده شده است\nئەندازیار عەبدولڕەحمان بەهادین هەولێر 2005 [ بیشتر... 👁] 📕 ✖ 0 0 ✔ 99% ✍ هـ.ب. 22-12-2010 14:41:20\n📕 بجھێینانا ھندەک کریارێن کومپیوتەرێ کتابخانه\n👁 این آیتم 3,130 بار مشاهده شده است\nرێڤنگ رەمەزان چێی 2014 [ بیشتر... 👁] 📕 ✖ 0 0 ✔ 99% ✍ هـ.ب. 25-7-2017 10:57:17\n📕 بنکەکانی زانیاری (Databases) کتابخانه\n👁 این آیتم 9,291 بار مشاهده شده است\nنووسینی: هێمن مەلا کەریم بەرزنجی [ بیشتر... 👁] 📕 ✖ 0 1 ✔ 99% ✍ م.ب. 14-2-2016 20:47:22\n📕 بنەمایێن زمانێ ++C کتابخانه\nئامادەکرن و نڤێسین: تارق شەعبان بازید قوتابییێ قو [ بیشتر... 👁] 📕 ✖ 0 0 ✔ 99% ✍ هـ.ب. 19-11-2018 22:51:29\n📕 بەر لەوەی هاک بکرێیت کتابخانه\n👁 این آیتم 916 بار مشاهده شده است\nچینەر ئیسماعیل 2020 [ بیشتر... 👁] 📕 ✖ 0 1 ✔ 99% ✍ هـ.ب. 25-6-2020 10:01:48\n📕 بەرنامەسازیی بە زمانی جاڤا (Programming with Java Language) کتابخانه\n👁 این آیتم 8,869 بار مشاهده شده است\nوانەی 1: ناساندن و دابەزاندنی بەرنامە پێویستەکان [ بیشتر... 👁] 📕 ✖ 0 1 ✔ 99% ✍ م.ب. 14-2-2016 22:06:05


Basnews 12/12/2019 - 12:21 بڵاوکراوەتەوە لە كوردستان\nبڕیارە ڕۆژی دووشەممەی هەفتەی داهاتوو پەرلەمانی کوردستان کۆ ببێتەوە و تێیدا خوێندەوەی دووەم و سێیەم بۆ دوو پرۆژەیاسای پێشوو و خوێندنەوەی یەکەم پرۆژەیاسای چاکسازیش بکرێت.\nلەمبارەوە بڕیاردەری لیژنەی یاسایی پەرلەمانی کوردستان رای دەگەیەنێت رۆژی دووشەممە خوێندنەوەی دووەم بۆ پرۆەژە یاسای ماددە ھۆشبەرەکان و خوێندنەوەی سێیەم بۆ پرۆژە یاسای ڕیکلامی بازرگانی دەکرێت و لەبارەی پرۆژەیاسای چاکسازیش دەڵێت خوێندنەوەی یەکەمی بۆ دەکرێت.\nجەلال محمەد ئەمین، بڕیاردەری لیژنەی دارایی پەرلەمانی کوردستان بە (باسنیوز)ی راگەیاند: "ئەوەی تا ئێستا رێککەوتنی لەسەر کراوە، رۆژی دووشەممە پەرلەمان خوێندنەوەی سێیەم بۆ پێشنیازی یاسای ریکلامی بازرگانی دەکات، واتە پەسەندی دەکات."\nبڕیاریشە لەو کۆبوونەوەیەدا خوێندنەوەی دووەم بۆ پرۆژە یاسای ماددە ھۆشبەرەکان بکرێتت.\nئەو پەرلەمانتارە ئەوەشی ئاشکرا کرد لە هەر لە کۆبوونەوەکەدا خوێندنەوەی یەکەم بۆ پڕۆژەیاسای چاکسازی دەکرێت.\nلەمبارەوە هاوکات ده‌سته‌ی سه‌رۆكایه‌تیی په‌رله‌مانی كوردستان، به‌رنامه‌ی كاری دانیشتنی ژماره (10)ی ئاساییی رۆژی دووشه‌مه رێكه‌وتی 2019/12/16ی پەرلەمانی راگه‌یاند، كه به‌مشێوه‌یه‌ی خواره‌وه‌یه:\nبه‌پێی حوكمی ماده‌ى (5) و بڕگه‌ی (یه‌كه‌م و دووه‌م) له ماده‌ى (16) و برگه‌ی (سێیه‌م) له ماده‌ی (18) و برگه‌كانى (یه‌كه‌م و دووه‌م و سێیه‌م و چواره‌م و پێنجه‌م) له ماده‌ی (20)و ماده‌كانی (47، 48، 52، 54، 55، 56، 57) له په‌یڕه‌وی ناوخۆی په‌رله‌مانى كوردستان ـ عێراق، ده‌سته‌ى سه‌رۆكایه‌تیى په‌رله‌مان بڕیاریدا به‌رنامه‌ی كاری دانیشتنی ژماره (10)ى ئاسایی ساڵی یه‌كه‌م له خولــی پێنجه‌می هه‌ڵبژاردنی په‌رله‌مان له كات (11)ى پێشنیوه‌رۆی رۆژی دووشه‌مه رێكه‌وتی 2019/12/16 به‌مشێوه‌یه بێت:\nیه‌كه‌م: خوێندنه‌وه‌ى یه‌كه‌می پڕۆژه‌یاسای (چاكسازی له خانه‌نشینى و مووچه و ده‌رماڵه و به‌خشین و ئیمتیازاته‌كانى تر) به‌پێی حوكمى بڕگه‌ی (چواره‌م)ى ماده‌ى (80)و ماده‌ى (81)و بڕگه‌ی (یه‌كه‌م)ى ماده‌ى (83) له په‌یڕه‌وی ناوخۆی په‌رله‌مانى كوردستان.\nدووه‌م: ده‌نگدان له‌سه‌ر پێشنیازه‌یاسای (رێكلامی بازرگانی له هه‌رێمی كوردستان-عێراق) به‌پێی حوكمى ماده‌كانى (90 و 91 و 93 و 96 و 97) له په‌یڕه‌وی ناوخۆى په‌رله‌مانی كوردستان.\nسێیه‌م: خوێندنه‌وه‌ى دووه‌مى پڕۆژه‌یاسای (ماده‌هۆشبه‌ره‌كان و كارتێكاره عه‌قڵییه‌كان له هه‌رێمی كوردستان-عێراق) به‌پێی حوكمى ماده‌كانى (87 و 88 و 89) له په‌یڕه‌وی ناوخۆى په‌رله‌مانی كوردستان.\nئێران بەشداریی کۆڕبەندی داڤۆس ناکات


ئایا مێشکتان گەورەتر بێت، زیرەکتر دەبن؟ | ڕێکخراوەی زانستی فەرهەنگیی هۆژان\nگوڵان ۲۶, ۲۷۱۹ Hojan Uncategorized 0\nبە گەورەبوونی قەبارەی خولگە نۆرۆنییەکان لە مێشکدا توانایی فێربوونیش زیاد دەکات، بەڵام بەپێی توێژینەوەیەکی نوێ زیادبوونی پەیوەندیی نێوان نۆرۆنەکان دەتوانێت ببێتە ڕێگرێکیش لەبەردەم فێربووندا.\nزانایانی دەمار لە کەمبریج دەڵێن کە قەبارەیەکی “ئایدیال” بۆ خولگەکانی مێشک هەیە تاوەکوو بتوانن کارەکانیان بە باشترین شێوە ڕاپەڕێنن. توێژینەوەکە ئەوە پیشان دەدات کە چۆناوچۆن خولگە نۆرۆنییەکان دەتوانن پەیوەندیدارێتیی زیاتر بۆ فێربوونی خێراتر و وردبینانەتر بە کار بهێنن.\nتوێژینەوەکە پیشانی دەدات کە “زیادەیی” نۆرۆنەکان (ئەو خانانەی کە دەبنە هۆی کارکردنی مێشک) و پەیوەندییە سیانپتیکەکان (ئەو پەیوەندییانەی کە دەبنە هۆی ڕۆیشتنی زانیاری لە نۆرۆنێکەوە بۆ نۆرۆنێکی دیکە) لە ڕاستیدا وەکوو شمشێرێکی دوو سەرە وان. لە لایەکەوە زیادبوونی پەیوەندیدارێتی دەبێتە هۆی ئەوەی کە باشتر فێر ببین و لە لایەکی دیکەشەوە، بە هۆی نۆیزیبوونی ئەو پەیوەندییانەی کە سیگناڵەکان دەگوازنەوە، زیادبوونی پەیوەندیدارێتی لە ئاکامدا دەبێتە هۆی ڕێگرتن لە فێربوون. ئەو دەستکەوتانە بەڵگەیەکی دیکەن کە بۆچی زیادبونی ژمارەی پەیوەندییە نۆیزییەکان دەبێتە هۆی کێشە لە فێربووندا بە هۆی فرەپەیوەندیدارێتییەوە و لە هەندێک حاڵەتدا وەک ئۆتیزمی ڕوو لە پەرەسەندن ئەم شتە ڕوو دەدات.\nدوکتور تیمۆسی ئۆلیەری، وانەبێژی ئەندازیاریی زانیاری و زانستی دەماری کە بەڕێوەبەری توێژینەوەکەیە دەڵێت: “توێژینەوەکەی ئێمە پیشانی دەدات کە زیادکردنی پەیوەندی لە خولگەکانی مێشکدا توانایی فێربوون دەباتە سەر. هەرچەند ئێمە بۆمان دەرکەوتووە، کە زیادبوونی ئەو ڕێچکەیانە ئەگەر نۆیز بەو سیگناڵە زیاد بکات کە دەیگوازێتەوە، توانایی فێربوون کەم دەکاتەوە. بۆیە ئێمە پێمانوایە کە بۆ ئەنجامدانی ئەرکێک شتێکمان بە ناوی “خاڵی خوازراو’ هەیە کە دیاریکەری باشترین قەبارەی خولگەکانە. بە کورتی، زیادکردنی نۆرۆنەکان و پەیوەندییەکان تا ئاستێک یارمەتیدەری فێربوونە، لەوە زیاتر زیادبوونی قەبارە دەتوانێت ببێتە ڕێگرێکی فێربوون.”\nSynaptic connection پەیوەندیی سیناپسی\nئامادەکردنی: محەمەد محەمەدئەمینی


ئه‌و ئینگلیزه‌ی به چه‌شنی حوكمی قه‌ره‌قووش سلێمانیی به‌ڕێوه ئه‌برد\nمێجه‌رسۆن ئه‌و گه‌شته‌ی له ساڵی 1909دا كردبووی بۆ ناوچه‌ی سلێمانی و بۆ ناو جافه‌كانی هه‌ڵه‌بجه، گه‌شتێكی ئاسایی و لەخۆڕا نه‌بووه كه خۆی ناوی ناوه (گه‌شتێكی شاراوه به‌ره‌و میسۆپۆتامیا و كوردستان)، به‌ڵكوو ڕاسپێردراوی ده‌زگاكانی ئه‌و سه‌رده‌مه‌ی ئینگلیزه‌كان بووه، كه ناردویانه بۆ كوردستان، سۆن هه‌ر له‌خۆیه‌وه ئه‌و ڕێگه‌یه‌ی نه‌گرتووه‌ته به‌ر و به‌خۆڕایی فێری زمانی فارسی و كوردی نه‌بووه، به‌ڵكوو حیسابی دواڕۆژی بۆ كراوه.\nهاتنه‌وه‌ی مێجه‌رسۆن بۆ سلێمانی\nمێجه‌رسۆن Major Ely Bannister Soane له‌نێوان ساڵانی ساڵی (1919 -1921) حاكمی سیاسیی ئینگلیزه‌كان بووه له سلێمانی. به‌رله‌وه‌ی بگات، گرینهاوس حاكمی سیاسیی شێخ مه‌حمودی ئاگادار كردبوو، بۆ پێشوازیكردن له سۆن چی پێویست بوو كرا.\nپتر له 500 سوار و 1000 پیاده به‌خێرهاتنیان كرد و چادر و ڕه‌شماڵ له خۆرئاوای سلێمانی هه‌ڵدرابوون، مێجه‌رسـۆن به فڕۆكه گه‌یشت و كه دابه‌زی یه‌كه‌یه‌كه له‌گه‌ڵ خه‌ڵكه‌كه‌دا ته‌وقه‌ی كرد و ده‌ستی گۆشین به‌ڵام به هیچ جۆرێك ڕووی نه‌كرده شێخ مه‌حمود و ئه‌ویش له ڕقا به‌جێی هێشت و گه‌ڕایه‌وه بۆ سلێمانی و خه‌ڵكه‌كه‌ش به‌دوای ئه‌وا چۆڵیان كرد و له ئینگلیزه‌كان به‌ولاوه كه‌سی تری تیا نه‌ما له‌و ناوه‌دا.\nله‌نێوان مێجه‌رسۆن و شێخ مه‌حمودا\nسۆن، هه‌ر له یه‌كه‌م ڕۆژدا ده‌ستی كرد به كاروبار، كه‌وته شه‌ڕ فرۆشتن به (شێخ مه‌حمود). هه‌ر ڕۆژه بیانوویه‌كی به شێخ مه‌حمود ئه‌گرت و مووچه‌كه‌ی له (15) هه‌زار ڕۆپیه‌وه كرد به (10) هه‌زار ڕوپیه.\nشێخ مه‌حمود بۆی ده‌ركه‌وت ئه‌و ڕه‌فتاره‌ی مێجه‌رسۆن شتێكی خۆڕایی نه‌بووه به‌ڵكوو به هۆی گۆڕینی سیاسه‌تی به‌ریتانیاوه بووه به‌رامبه‌ر به كورد.\nڕۆژنامه به زمانی كوردی\nسـۆن زمانی كوردیی به باشی ئه‌زانێ و كتێبێكی ده‌رباره‌ی ڕێزمانی كوردی نوسیووه. له‌گه‌ڵ ئه‌وه‌شا سـۆن یه‌كه‌م كه‌سه كه فەرمانی دا له سلێمانی به كوردی ڕۆژنامه ده‌ربچێت.\nبۆ ئەوەی مەرامەکانی خۆی لە رۆژنامەدا بڵاو بکاتەوە، لە بەسڕە چاپخانەیەکی هێنا، لە 1920 یه‌كه‌مین ژماره‌ی ڕۆژنامه‌ی (پێشكه‌وتن)ی له شاری سلێمانی ده‌رهێنا. زمانی كوردی به هۆی ئه‌م ڕۆژنامه تاقانه‌یه‌وه له سلێمانیدا هاته نووسین و خوێندنه‌وه.\nچونكه له زه‌مانی توركا زمانی میریی خوێندن، توركی بوو. به‌ڵام له حوجره‌ی لای مه‌لاكان خوێندن به زمانی فارسـی بوو. له‌ناو بازرگان و به‌شی زۆری خه‌ڵكیشا به فارسی نووسین و شیعردانان باو بوو.\nهه‌ر به هاندانی سۆن هه‌ندێ له نووسه‌ره‌كانی ئه‌و ڕۆژه‌ی سلێمانی كه‌وتبوونه سه‌ر بیر و مه‌یلی نووسینی كوردیی په‌تی. ته‌نانه‌ت سۆن بۆ ئه‌مه پاداشتێكی دانابوو و ئه‌وانه‌ی كه نزیكه‌ی لاپه‌ڕه‌یه‌كیان له هه‌ر باسێك به كوردیی په‌تی ده‌نووسییەوه له 20ه‌وه تا 30 ڕوپیه پاداشتی پێ ده‌به‌خشین.\nئه‌وانه‌ی له ڕۆژنامه‌كه ده‌یاننووسی\nبه‌ڵام هه‌ندێ له‌وانه كه له پێشكه‌وتندا ده‌یاننووسی له‌وانه بوون، زیاتر چاویان له خۆبردنه‌پێشه‌وه‌یە له سۆن و گه‌یشتن به‌و پاداشته بوو. ئه‌مانه ده‌یانویست كه سۆن له خه‌ڵك بكه‌ن به بت.\nسه‌ره‌ڕای ئه‌مه‌ش، به هۆی (ڕۆژنامه‌ی پێشكه‌وتن)ه‌وه توانجی پیس و بێشه‌رمانه‌یان ئه‌گرته ئه‌وانه‌ی ئینگلیزیان نه‌ئه‌په‌رست. كینی سۆن و ده‌سوپێوه‌نده‌كانی له‌وانه بوو كه توركخواز بوون و چاویان بڕیبووه ئۆزده‌میر پاشا و گه‌ڕانه‌وه‌ی توركیای كه‌مالی بۆ كوردستان و عیراق.\nهه‌ر له ڕۆژنامه‌ی (پێشكه‌وتن)دا هه‌ندێ باسی جوان و وتار یا وێژه‌ی به‌نرخیش بڵاو ئه‌كرایه‌وه، گه‌لێ كه‌س نه‌یانده‌خوێنده‌وه. چونكه به چاوێكی سوزك ده‌یانڕوانیه ڕۆژنامه‌كه، چونكه سه‌ر به ئینگلیزه‌كان بوو.\nمێجه‌ر سۆن له ڕووی فیز و لووتبەرزیی خۆی و مه‌رایی و دووڕوویی زۆربه‌ی خه‌ڵكی دەوروبەریەوە، ورده ورده جڵه‌وی حوكمی له‌ده‌ست ده‌رده‌چوو، له‌به‌ر ئه‌مو گه‌لێ كه‌سی كردبوو به دوژمنی خۆی، به چه‌شنی حوكمی قه‌ره‌قووش سلێمانیی ده‌برد به‌ڕێوه.\nكه‌م ده‌رئه‌كه‌وت و به‌مه ئه‌یویست سامێك به خۆی په‌یدا بكا. كه سۆن به بازاڕا بڕۆیشتایه ده‌بوو خاوه‌ن دوكان و كڕیاره‌كان به جارێ ڕاست بنه‌وه و له سڵاویا بوه‌ستن. ڕێبوار خۆی لادا و ڕێی بۆ چۆڵ بكا. هه‌رچه‌نده ڕێگه‌كانی ڕێك ئه‌خست و هه‌ندێ ڕێگه‌وبانی تازه‌ی ئه‌كرده‌وه، بەڵام به‌شی زۆربه‌ی ئه‌و پارانه له‌ڕێی هه‌ندێ چاودێریكه‌ره‌كانه‌وه ئه‌چووه باخه‌ڵی خۆیه‌وه.\nڕۆژ نه‌بوو له‌سه‌ر ته‌رسی وڵاغ چه‌ند لادێییه‌ك سزا نه‌درێن. پۆلیسێك له‌رزێكی لێ بهاتایه و یا جاسووسێك نه‌خۆش بكه‌وتایه، به گه‌وره و بچووكه‌وه ئه‌بوایە بچنه ماڵه‌كه‌ی و هه‌واڵی بپرسن و دوعای خێری بۆ بكه‌ن.\nسۆن له‌ناو سلێمانی له بیسته‌كاندا به ڕه‌سمی (تیاترۆخانه)ی كردووەته‌وه و پۆلیس پارێزگاریی له‌و شوێنه كردووه، ئه‌و كه‌سه‌ی سه‌رپه‌رشتیی شوێنه‌كه‌ی كردووه، دوای ڕۆیشتنی سۆن خه‌ڵكه‌كه شاربه‌ده‌ریان كردووه. خه‌ڵك شكی تێدا نییه كه له ڕوودا ده‌نگیان نەده‌كرد، به‌ڵام كه‌س نه‌مابوو كه له‌م حاڵه وه‌ڕس نه‌بێ. سلێمانی یه‌كێك بوو له‌و جێگانه‌ی كه له ئیداره‌ی ئینگلیز بێزار بوو، له‌ژێره‌وه وه‌كوو مه‌نجه‌ڵی سه‌ر ئاگر قوڵپی ده‌دا.\nرقهه‌ڵگر و کین له دڵ بووه\nله راستیدا مێجه‌رسۆن كابرایه‌كی زۆر ڕقهه‌ڵگر بووه، كه ڕقی له یه‌كێك هه‌ڵبگرتایه، قه‌ت دڵی پاك نه‌ده‌بووه‌وه و به هیچ جۆرێك لێبوردن و لێخۆشبوونی لا نه‌بووه.\nخه‌ڵكی ئه‌و سه‌رده‌مه شتی سه‌یری مێجه‌رسۆن ده‌گێڕنه‌وه، وه‌كوو ئه‌وه‌ی له ساڵی 1909دا كه به‌ناو خه‌ریكی كاسبی و ڕۆن و خوری كڕین بووه، چووه بۆ ده‌وروبه‌ری شاره‌زوور، له‌وێ چه‌ند زه‌لامێكی چه‌كداری لێ په‌یا بووه و ڕۆنه‌كانیان لێ سه‌ندووه و سۆن به به‌تاڵی گه‌ڕاوه‌ته‌وه، له ساڵی 1919دا له‌دوای ئه‌وه‌ی شێخ مه‌حمود نێررا بۆ هیندستان و مێجه‌رسۆن بوو به حاكم، تاقمێكی به‌كرێ گرتووه و كه‌وته سۆراخكردنی ئه‌و زه‌لامانه‌ی كه به‌ر له حه‌وت هه‌شت ساڵ رووتیان كرده‌وه. پاره‌یه‌كی زۆری خه‌رج كرد هه‌تا ئه‌و زه‌لامانه‌ی دۆزییه‌وه و به شه‌ق پاره‌ی ڕۆنه‌كه‌ی لێ سه‌ندنه‌وه، كه له ڕاستیدا پاره‌كه زۆر له‌وه كه‌متر بوو كه بۆ ئه‌و مه‌به‌سته خه‌رجی كردبوو!\nیادداشت: ره‌فیق حیلمی\nچیم دی: ئه‌حمه‌د خواجه\nشێخ مه‌حمودی قاره‌مان و ده‌وڵه‌ته‌كه‌ی خوارووی كوردستان: محمد ره‌سول هاوار


کۆمپانیایەکی نوێیە و شوێنی زانیارییە زانسییەکان نەکەوتووە - Yalla\n” کۆمپانیایەکی نوێیە و شوێنی زانیارییە زانسییەکان نەکەوتووە”\nئەمە هەڵسەنگاندی داهێنەری ئەمریکی “جۆرج هۆتز” ە بۆ کۆمپانیای “تێسلاو تەکنەلۆجی کە لە ئۆتۆمبێلی کەسی و بێ شۆفێردا بەکاردێت”\nڕەنگە توشی سەرسوڕمان بیت ئەگەر لە کەسێکەوە ببیستیت کە کۆمپانیایەک سیستمێکی لێخوڕینی بێ شۆفێری داهێناوە بۆ ئۆتۆمبێل ” کەمێک درەنگە” بەڵام “هۆتز” ئەو کەسەیە کە (ئایفۆن)ی داهێنا بۆ کۆمپانیای (ئەپڵ) و زۆر دڵنیا بوو کە کۆمپانیای تێسلا ناتوانێت بگات بەو ئاستەی کە ئەم بەڵێنی دابووکە لە هەمان مانگدا جێگرەوە پەیدا ببێت لە هەمان سیستەمی کۆمپانیای ” یی مۆبایل” کە بەکاری دەهێنا.\nلەم دواییانەدا “هۆتز” هەستا بە کڕینی ئۆتۆمبێلی ACURA ILX ی مۆدێلی ٢٠١٥ بە هەموو پێکهاتەکانییەوە بۆ ئەوەی وای لیبکات زیاتر گونجاوبێت بۆ لێخوڕینی بێ شۆفێر.\nئەم مۆدێلە کامێرای مۆبایلی زیرەکیش دەگرێتەوە، هەروەها زۆر هەستیارە بۆ سیستەمی ڕاداری لەیسەری LIDAR، کۆمپیوتەر و ئامێری کۆنتڕۆڵ کردن (جۆیستیک) بۆ کارپێکردنی سیستیمی ئۆتۆمبێلی بێشۆفێر. هەروەها گوتی کە دەیبەستێتەوە بە سیستمێکی زۆر وردەوە کە ڕێژەکەی دەگاتە ٩٩.٩٩٩٩ %.\nئەم سیستەمەی هۆتز لە جۆری BUILT-IN نییە، بەڵام ئەم ئۆتۆمبێلە بە فەرمانی شۆفێرەکەی کار دەکات. ئەم سیستەمە بە شێوەیەکی ڕێک وپێک پێکەوە بەستراو بە ٦ کامیرا کار دەکات “وەکو کامێرای مۆبایلی زیرەک وایە و کە نرخەکەی دەگاتە ١٣$ ی ئەمریکی”. ئەم کامێرایانە لە ئۆتۆمبێلەکە دەبەسترێت بە جۆرێک (٢دانە لە ناوەوە و نزیک ئاوێنەکانی تەنیشت دادەنرێت) و دانەیەک بۆ دواوە و ٢ دانە لە تەنیشتەکانی دەرەوە کە ئاوێنەکان ناتوانن بیگەنێ و کۆتا دانەش لە سەر ئۆتۆمبێلەکە دادەنرێت.\nshort URL: https://yallairaq.com/ku/z3T6y\nچۆن ئینتەرنێتی بە خۆڕایی بەدەست دەهێنیت


ئەسیوپیا؛ شەڕ لە پایتەخت نزیك دەبێتەوە – پەڕە 2 – Knwe.org\nسەرەکی » هەواڵ » ئەسیوپیا؛ شەڕ لە پایتەخت نزیك دەبێتەوەپەڕە 2\nئەسیوپیا؛ شەڕ لە پایتەخت نزیك دەبێتەوە\nهاوكات لەگەڵ پێشڕەویی هێزە سەربازییەكانی تیگرای بە ئاراستەی ئەدیسابابای پایتەختی ئەسیوپیا، ئابی ئەحمەد سەرۆك وەزیرانی ئەو وڵاتە چۆتە بەرەكانی پێشەوەی جەنگ، بۆ ئەوەی خۆی سەرپەرشتیی شەڕەكە بكات.\nراگەیاندنەكانی سەر بە حكومەتی ئەسیوپیا رایانگەیاند: ئابی ئەحمەد سەرۆك وەزیرانی وڵات، چۆتە بەرەكانی پێشەوەی شەڕ، بۆ ئەوەی خۆی سەرپەرشتیی جەنگەكە بكات و بەمەبەستی ئیدارەدانی كاروباری رۆژانەی وڵاتیش، چەند دەسەڵاتێكی خۆی بە جێگرەكەی بەخشیوە.\nرۆژی دووشەممەی رابردوو، ئابی ئەحمەد رایگەیاند: دەیەوێت خۆی سەرپەرشتیی شەڕ لە دژی هێزەكانی بەرەی رزگاریی تیگرای و هاوپەیمانەكانی بكات. وتیشی: لە بەرەكانی جەنگ یەكتر دەبینینەوە، لەپێناوی سەركردایەتیكردنی وڵاتدا كاتی قوربانیدان هاتووە.\nپێشتر، جیفری فیڵتمان نێردراوی تایبەتی ئەمریكا بۆ قۆچی ئەفریقا رایگەیاندبوو، سوپای ئەسیوپیا تا رادەیەك سەركەوتوو بووە لە بەرپەرچدانەوەی هێزەكانی تیگرای لە كۆنترۆڵكردنی ئەو رێڕەوەی ئەسیوپیا بە بەندەری سەرەكی لە جیبۆتی دەبەستێتەوە، بەڵام هێزەكانی تیگرای توانیویانە بەرەو پایتەخت پێشڕەویی بكەن.


بەرەو راپەڕینێكى دیموكراتیانەى جەماوەرى!! – Denegkan\nبەرەو راپەڕینێكى دیموكراتیانەى جەماوەرى!!\nئەمڕۆ دەسەڵاتى باشوور، سەرەڕاى پینەوپەڕۆ و شاردنەوەیەكى زۆر بەروونى بەدیاركەوتووە كە لە لوتكەى شكستخواردوویی و فاشیلبوونى خۆیدا دەژیت. ئەو دەسەڵاتە هەم لەئاستى سیاسەتى ناوخۆیی و هەمیش لەئاستى سیاسەتى دەرەكی خۆیدا نەیتوانیوە بچووكترین هەنگاو بەرەو پێشەوە بهاوێژێت، بچووكترین و سادەترین داخوازی خەڵك بێنێتەدى. ئیدى ئەو متمانەیەى خەڵك بەو دەسەڵاتەى بەخشیبوو ئەمڕۆ بەگشتى لەدەستى داوە، لەئاستى ئێراق و ناوچەكە و جیهانیشدا زێدە بەموخاتەب وەرناگیردرێت و لەپەراوێزى پەراوێزەكان دایە. حكومەتى ئێراق حیسابێكى ئەوتۆ بۆ دەسەڵاتەكەى باشوور ناكات. تەنانەت لەباشترین حاڵەتدا ئەمریكاى خۆبەدۆست و هاوپەیمان زانیش دەیەوێت ئەو دەسەڵاتە هەروەك كارتێك و ئامرازێك بۆ باشتر خۆجێگیركردن لە ئێراق و ناوچەكەدا بەكاریبهێنێت. نەك خزمەتكردنى خەڵك بەدیهێنانى داخوازییەكانیان. لێرەدا پێویست بەنموونە هێنانەوە لەسەر شكستخواردن و فاشیلبوونى ئەو دەسەڵاتە ناكات. داخوازییە سەرەكییەكانى خەڵكى لەباشوورردا چیین كە ئەو دەسەڵاتە نەیتوانیوە و ناشتوانێت بیهێنێتەدى؟ دەكرێ داخوازییەكانى خەڵك لەو شازدە ساڵە و تا داهاتووێكى زۆریش بۆ سێ خانە پۆلین بكەین:\nیەكەم: داخوازییە نەتەوەییەكان. ئەو داخوازییانە بریتین لە دەستەبەركردنى مافە نەتەوەییەكان و پاراستنى ئەو مافانەى بەدەستهاتوون لەئاستى تەواوى كوردستان و ئێراق و ناوچەكە بەگشتى و باشوور بەتایبەتى، كە بریتین لە" دابینكردنى ئازادى و ئاسایشی نەتەوەیی باڵا، بەدیهێنان و پاراستنى یەكێتى و یەكڕیزى نەتەوەیی، پاراستن و پێشخستنى زمان، كولتوور و كەسێتى نەتەوەیی" لەپێناو بەدیهێنانى ئەو داخوازییانەشدا زەمینە برەخسێندرێ تا دەزگا نەتەوەییەكان ئاوابكرێن.\nدووەم: داخوازییە دیموكراتییەكان. ئەو مافانەش بریتین لەمافە بنەڕەتییەكانى تاك و كۆمەڵگا، داڕشتنى دەستوور و سەروەركردنی یاسا و مافپەروەرى، بەدیهێنانى عەدالەتى كۆمەڵایەتى، ئازادى رادەربڕین، ئازادى خۆرێكخستنكردن و چالاكى نواندن، دەستاودەستكردنى دیموكراتیانەى دەسەڵات، ئازادى و یەكسانى نێوان ژن و پیاو و هەڵوەشاندنەوەى سیستەمى عەشیرەتگەرایی ــ خێڵگەرایی، دەستەبەر كردنى ماف و ئازادییەكانى گەل و نەتەوە و ئایین و ئایینزاكانى خەڵكى باشوورى كوردستان.\nسێیەم: داخوازییە خزمەتگوزارییەكان. ئەو داخوازییانەش بریتین لە؛ سەرلەنوێ بنیادنانەوەى ژێرخانى ئابوورى و دابینكردنى پێداویستییە خزمەتگوزارییەكانى خەڵك و دابینكردنى بەشێوەیەكى یەكسان و دادپەروەرانە. فەراهەمكردنى ئاسایش و ئارامى لەباشوورى كوردستان.\nئەوانە پووختەى داخوازییەكانى خەڵكى باشوور بووە و دواى شازدە ساڵ هێشتا لەسەدا دە(10%)ى ئەو داخوازییانە بەدینەهاتوون و هیچ ئاماژەیەكیش لەئارادا نییە كە ئەو دەسەڵاتە بۆ بەدیهێنانى هەوڵبدات.\nلێرەدا گرنگە بپرسین؛ بۆچی دەسەڵاتى باشوور ئەو داخوازییانەى خەڵكى بەدینەهێناوە؟ ئایا دەرفەت و زەمینەى بەدیهێنانیان هەبوو یان نا؟ چونكە مسۆگەر ئەو هێز و لایەن و كەسێتییانەى شازدە ساڵە ئەو وڵاتە بەزۆرەملێی بەڕێوەدەبەن خاوەن ئەقڵییەت و كەسێتییەكى نەتەوەیی و دیموكراتى و پێگەیشتوو نین، بۆیە نەیانتوانیوە ببنە خاوەن بچووكترین پلان و بەرنامەى نەتەوەیی و دیموكراتیانە بۆ بەڕێوەبردنى خەڵك و دابینكردنى داخوازییەكانیان. ئەگەرنا بۆچی باشوورى كوردستانیان كردۆتە زیندان و دۆزەخێكى گەورە؟ بۆچی ئاستى هوشیارى و هەستى نەتەوەیی و یەكڕیزى نەتەوەیی زۆر لەجاران كەمتر بۆتەوە، پێشێلكارییەكان لەبوارى مافی مرۆڤ و ئازادی بیروڕا و خۆرێكخستن و چالاكى نواندن جیاوازییەكى ئەوتۆى لەگەڵ دۆخى ژێردەسەڵاتى رژێمە دەستپۆتەكانى ناوچەكەدا نییە، ژمارەى خۆسووتاندن و كوشتنى ژنان چوار قات لەژمارەى قوربانی كیمیابارانەكەى هەڵەبجە زیاترە!! ئاستى خزمەتگوزاریش گەیشتۆتە ئاستى هەرە نزمى خۆى و ئاستى بژێوى خەڵك لەژێر رێژەى هەژاریی دایە. گەندەڵیش گەیشتۆتە ئاستى هەرە بەرزى خۆى… بەكورتى ئەو دەرفەت و زەمینە و پۆتانسێلە لەنێو خەڵكدا لەئارادابوو بۆ ئەوەى دەسەڵاتى باشوور رێژەیەكى باشی ئەو داخوازییانە بێنێتەدى، بەڵام نەیهێنایەدى و شیمانەى هێنانەدیشی لەلایەن ئەو دەسەڵاتەوە زۆر كەمبۆتەوە.\nبێگومان پێویستە لەم رووەوە دەرك بە دوو راستیی گرنگ بكرێ. یەكەم؛ سەرجەم حزب و لایەنە سیاسییەكان و رێكخراوە بەناو جەماوەرى و مەدەنییەكانى گرێدراوى هەردوو زلحزبەكە بەشدارن و هۆكارن لەبەدینەهێنانى ئەو داخوازییانەى خەڵك. ئەوانیش وەك سێبەرى هەردوو زلحزبەكە خاوەن هەمان ئەقڵییەت و كەسێتى نانەتەوەیی و نادیموكراتى و پاشڤەڕۆن، لەبەر ئەوەى هەم پشتیوانى هەموو هەڵە و كەموكورتییەكانى ئەو دوو حزبەیان كردووە و لێی بێدەنگ بوون، هەمیش خۆیان بەكردارى بەشدارى ئەو هەڵە و كەموكورتیانەن و لێی سوودمەند بوون. هەروەها پارت و لایەنە ئیسلامییەكانیش هەم ترسنۆكانە لەبەرامبەر ئەو دۆخە تراژیدییە بێدەنگ بوون، هەمیش هەلپەرستانە و فێڵبازانە زۆر لێى سوودمەندبوون. دووەم: ئەمریكا بەتایبەت و هاوپەیمانەكانى بەگشتیش تارادەیەكى زۆر هاوكارى و پشتگیرى خۆى لەو دەسەڵاتە گەندەڵەى باشوور كردووە و لێی بێدەنگ بووە. بۆیە پێویستە ئەو راستییانە هەمیشە لەبەرچاو بگیردرێت كە هەڵوێست لەبەرامبەر دەسەڵاتى باشوور لەهەمانكاتدا هەڵوێستیشە لەبەرامبەر هەموو ئەو هێز و لایەنانەش كە هاوكار و پشتیوان و بێدەنگبوون.\nئەوەى لێرەدا گرنگە ئەوەیە؛ چیبكرێ تاكو ئەو داخوازییانە چیدى درەنگ نەخرێن و هەوڵی بەدیهێنانیان بدرێت؟ ئایا گەل توانست و هێزى ئەوەى هەیە ئەو داخوازییانە بێنێتەدى؟ ئایا بەبێ گۆڕینى ئەو دەسەڵاتە دەكرێ باس لە بەدیهێنانى داخوازییە نەتەوەیی، دیموكراتى و خزمەتگوزارییەكان بكرێت؟ لەكوێ و چۆن دەست بەگۆڕینى ئەو دەسەڵاتە بەدەسەڵاتێك بكرىَ كە بەلایەنى كەم سادەترین مافەكانى ئەو خەڵكە دەستەبەر بكات و متمانەیەكى جەوهەرى و راستگۆ بەخەڵك بدات و خەڵك بتوانێت خۆى خۆى بەڕێوەببات و داخوازییەكانى خۆی بێت؟\nدەكرێ لێرە بەكورتى هەندێك تێڕوانین لەم بارەیەوە دەرببڕین؛\n(1) پێویستە خەڵك لەبەدەستهێنانى داخوازییەكانى خۆى چیدى چاوەڕێی دەسەڵاتێكى گەندەڵى بێسەروبەر نەكات، كە ئەمڕۆ چینێكى مشەخۆر و ملهوڕ و دەسپۆتى بەهەزار پەتەوە وابەستە بەدەرەوە تێیدا باڵادەستە و فڕی بە پرەنسیپە نەتەوەیی و دیموكراتى و هاوچەرخییەكانەوە نییە، تەنانەت لەپێناو بەرژەوەندى تەسكى خۆیاندا ئامادەن سەرجەم دەسكەوت و بەها نەتەوەییەكان هەڕاج بكەن.\n(2) ئیدى ئەو دەسەڵاتە لەزۆر رووەوە لەوە دەرچووە چاكسازى (ریفۆرمیزە) تێدا بكرێ. كەواتە گۆڕاندنى ئەو دەسەڵاتە بەگوێرەى داخوازییە نەتەوەیی و دیموكراتى و خزمەتگوزارییەكان بۆتە پێداویستییەكى دەست لێبەرنەدراو. هەڵبەتە ئەم دەسەڵاتە بەهۆى تایبەتمەندێتى قەڵمڕەوى و پاوانخوازى حزبە دەسەڵاتدارەكانەوە توانستى دەستاودەستكردن و دابەشكردنى دەسەڵات زۆر لاوازە. بۆیە پێویست بە رێگاچارەى دیكە دەكات بۆ گۆڕاندنى ئەو دەسەڵاتە و بنیادنانى دەسەڵاتێكى پەیوەست بە ئامانجە نەتەوەیی و دیموكراتى و خزمەتگوزارییەكانەوە.\n(3) لەدەرەوەى مافی بەرگرى رەوا، كە مافێكى رەوا و یاسایی و گەردوونییە، هەر هەوڵدانێك بۆ بەكارهێنانى توندوتیژی هەڵە و خەتایەكى مەزنە و نابێت پەناى بۆببردرێت. بەڵام بەرگری لەخۆكردن و نواندنى چالاكى سەرپێچى مەدەنیانە مافێكى رەوا و پێویستى خەڵك و هەموو كەسێكە.\n(4) دەكرێ ئەنجامدانى چالاكى دیموكراتیانەى هەمەجۆر و نەوعى و بەردەوام و لەهەموو شوێنێك ببێتە چوارچێوەیەك بۆ راپەڕینێكى سەرتاسەرى جەماوەرى. پێویستە ئەو چالاكییانە لەسەر بنەماى ستراتیژ یان بەرنامەیەكى گشتى و بەرفراوان بێت كە تێیدا ئامانجەكان و شێواز و پرەنسیپی كار و چالاكییەكان بەروونى دەستنیشان بكرێت. هەروەها وریایی و شێلگیرى زۆرى دەوێت تا ئەو چالاكییانە دەسەڵات نەیقۆزێتەوە و بۆ سوودى خۆى بەكارى نەهێنێت.\n(5) دەكرێ هەر گوند، ناحیە، قەزا و شارێك هەمان چالاكی ئەنجام بدات كە لەشوێنەكانى دیكە ئەنجام دراوە. هەروەها دەكرێ لەهەر گوند، ناحیە، قەزا و شارێك كۆمیتە یان كۆمین یان شورایەك لەكەسانى هوشیار و پاك و دڵسۆز و بەجورئەت پێك بێت و سەرپەرشتى سەرجەم چالاكی و كارەكانى گۆڕاندنى دەسەڵات لەو شوێنە بكات، هەروەها دەكرێ كۆمیتەكانى چەند گوندێك یان چەند ناحیەیەك پەیوەندییان بەیەكەوە هەبێت و تەنسیق و هاوكارى لەگەڵ یەكتر بكەن و كار و چالاكى هاوبەش بكەن.\n(6) دەبێت لەو راستییەش تێبگەین كە لەدۆخى ئێستادا هیچ پارتییەك بەتەنیا توانستى ئەوەى نییە پێشەنگایەتى یان سەركردایەتى سەرجەم چالاكى و كارەكانى ئەو راپەڕینە دیموكراتییە جەماوەرییە بكات، بۆیە دەكرێ ئەو حزب و لایەنانەى خاوەن رۆح و تایبەتمەندى ئۆپۆزسیۆنین لەدۆخى ئێستادا هاوكار و پشتیوانییەكى جددى ئەو راپەڕینە ببن.\nبەگشتى دەكرێ ئەو خاڵانە وەك چەند پێشنیارێكى سەرەتایی بن بۆ ئەوەى خەڵكى باشوورى كوردستان لەو گێژاوەى تێیدا دەژین لێی رزگار ببن و بگەنە ژیانێكى ئازاد و دیموكرات و شكۆمەند. بەڵام ئەوەى جێی بایەخ و گرنگی پێدانە ئەوەیە؛ كە گەلەكەمان شایستەى ژیانێكى ئازاد و شكۆمەند و پڕ لەكەرامەتە. ئەوەی مسۆگەریشە ئەوەیە هیچ دەسەڵاتێك چەندە بە زەبروزەنگ و دەسپۆت بێت، بەڵام لەئاكامدا ئیرادەى ئازاد و سەربەخۆ و یەكگرتووی خەڵك و گەل توانیویانە ئەو دەسەڵاتە بگۆڕن و هەنگاوێك بەرەو داهاتووێكى پرشنگدار و پێشكەوتوو بنێن. گەلی ئێمەش شایستەى ئەو ژیانەیە كە ساڵەهاى ساڵە لەپێناویدا تێكۆشانى مەزن و بەهادارى بۆ كردووە و ئامادەشە لەم پێناوەدا بیكات. بەڵام ئەمجارە بۆ خۆى نەك بۆ چینێكى مشەخۆرى پاوانخوازى نانەتەوەیی و نادیموكرات…\nPrevious ئیفلیج بوونی ماده‌ی 140 و ئه‌زموونی کوردی چ په‌یامێک ده‌گه‌یه‌نێ؟..سه‌دیق سالح عه‌زیز\nNext مەسجەكانی دوای 12ی شەو


داعش 30 ئەندامی خۆی لەسێدارەدەدات لە شارۆچکەیەکی سه‌ر سنووری سوریا\nسەرکردەیەکی خێڵەکی عێراقی بە دیارونای وت جەستەکان فڕێدرابوونە روباری فوراتەوە و هەندێکیان لە رووبارەکەدا سەرئاوکەوتبوون.\nچەکدارانی هێزەکانی سوریای دیموکرات سه‌نگه‌ردەگرن لە بنکەیەکدا بۆ چاودێریكردنی داعش لە شارۆچکەی سنوریی هەجین لەم وێنەیەدا کە 30 ئایار لەسەر ئینتەرنێت بڵاوکراوه‌ته‌وه. [خاوەنی وێنە: ناوەندی میدیایی دێرەزوور]\nرێکخراوی "دەوڵەتی ئیسلامی" (داعش) گروپێك ئەندامی خۆی لەسێدارە دا لە شارۆچکەی هەجینی سنوری، سەرکردەیەکی خێڵەکیی عێراقی چوارشەممە (13 حوزەیران) بە دیارونای وت.\nفەرماندە لە هێزە خێڵەکیەکانی پارێزگای ئەنبار، شێخ قەتەری سەمەرمەد، وتی: "لە سەرچاوە خێڵەکیه‌كان و شایەتحاڵانه‌وە لە هەجین زانیاریمان پێگەیشت كه داعش نزیکەی 30 ئەندامی خۆی گولەباران کردووە لەوێ."\nوتی بکوژەکان "جەستەكانیان فڕێدابووە روباری فوراتەوە، رێژگەکەش هەندێك لە جەستەکانی راماڵیبوو بۆ ده‌وروبه‌ری شارۆچكه‌ی قائیمی هاوسێی" لە پارێزگای ئەنباری عێراق.\nوتیشی ئەندامە کوژراوەکانی داعش، کە هەندێك چەکداری بیانییان تێدایە، چەندین تۆمەتیان بەسەردا سەپێنراوە لەلایەن سەرکردەکانیانەوە.\nلەم وێنەیەدا کە 26 ئایار لەسەر ئینتەرنێت بڵاوکرایەوە، هێرشی ئاسمانی لە حەشارگەیەکی داعش دەدات لە هەجین. [خاوەنی وێنە: ناوەندی میدیایی دێرەزوور]\nسەمەرمەد وتی ئەو تۆمەتانەش بریتین له "فەرامۆشکردنی ئەرك، گوێڕایەڵنەبوون بۆ فەرمان و دەرخستنی زانیاری و نهێنی دەربارەی گروپەکە".\nوتی کوشتنەکان داڕمانی ریزەکانی داعش نیشاندەدەن و بێئومێدی و نەمانی هیوا کە زۆرێکیان ئەزمونی دەکەن و دەریدەخەن کە چەکدارانی ئاسایی دژی فەرماندەکانیان یاخیدەبن.\nپاشماوەکانی داعش لە هەجین خۆیان دەشارنەوە\nلە سەرەتای ئایارەوە، هێزەکانی سوریای دیموکرات لە شەڕی سەختدایە بۆ دەرکردنی داعش لە هەجین، شارۆچکەیەك لە باکوری ئەلبوکەمال.\nسه‌مه‌رمه‌د وتی شارۆچکەکە "لەمڕۆدا پاشماوەی ئەندامانی داعشی لەخۆگرتووە" و وتیشی زۆربەی چەکدارە ماوەکان ئەوانەن کە لە عێراق بە خێزانەوە هەڵاتوون.\nوتیشی دانیشتوانەكه‌ی هەجین، كه نزیكه‌ی 7,000 كه‌س ده‌بن، توشی کورتهێنان بوون لە خۆراك و سوتەمەنی و دۆخێکی خراپیان بەسەرهاتووە بەهۆی شەڕی سەخت و رێگرییەکانی داعشەوە.\nهه‌روه‌ها وتی تەنیا چەند خێزانێك توانیویانە لەو دۆخە هەڵبێن و پەنابەرن بۆ هێزەکانی سوریای دیموکرات یان هێزەکانی رژێمی سوریا، کە ئێستا ئەلبوکەمالیان لەژێردەستدایە.\nسه‌مه‌رمه‌د وتی هێزەکانی عێراق بەچڕی دابەزیونەتە سەر سنور بۆ رێگری لە دزەکردنی چەکدارانی داعش لە سوریاوە لە ئەنجامی فشاری بەردەوام بۆسەریان.\nوتیشی: "هێزی ئاسمانی عێراق بەشێوەی ئاسایی هێرشی چڕوپڕ ئەنجامدەدات بۆ سەر بنکەکانی داعش لە هەجین بە هەماهەنگی له‌گه‌ڵ هێزەکانی هاوپەیمانی نێودەوڵەتی."\nوتی لە 7 حوزەیران، هێزەکانی عێراق لە "بنکەیەکی فەرماندەیی" داعشیان دا لە ناوچەی هەجینکە سەرکردە و چەکدارانیان تیایدا گردببونەوە.\nبەگوێرەی بەیاننامەیەکی فەرمی، ئەو هێرشە دوایین بوو له‌زنجیرەیەك هێرشی سنووربڕ، كه "ئامانجەکانی پێکا و بنکەکە بەتەواوی خاپورکرا".


24/4/2016 10:39 AM\nكوڕی محەمەد فەیزی كوڕی میر ئەحمەدی كوڕی حەسەن بەگەو بەرەچەڵەك ئەچێتەوە سەر بابا سلێمانی میری بابان. نازناوی (زەهاوی)یان بۆیە بەسەردا بڕاوە چونكە حەسەن بەگی باپیرە گەورەیان ماوەیەك لەناوچەی (زەهاو) ژیاوە. جەمیل سدقی ساڵی 1863 لەبەغدا لەدایك بووەو هەر لەوێ خوێندنی تەواو كردووە. هێشتا زۆر گەنج بووە كە كرا بەئەندامی ئەنجومەنی مەعاریفی بەغداو سێ ساڵ پاش ئەوە بوو بە بەڕێوەبەری چاپخانەی ولایەتی بەغداو بەبەڕێوەبەری رۆژنامەی (زەورا).\nپاشان كرا بە ئەندامی دادگای ئیستئناف. لە تەمەنی 25 ساڵیدا تووشی نەخۆشییەكی سەخت هات‌و قاچی چەپی ئیفلیج بوو. ساڵی 1896 دەعوەت كرا بۆ ئەستەمبول‌و ئەم بە رێگەی میسردا رۆیی‌و لەوێ لەگەڵ نووسەرو ئەدیبە بەناوبانگەكانی ئەو وڵاتەدا ئاشنایەتی پەیداكرد. لەسەر هەڵوێستی سیاسی، لەئەستەمبوڵ گیروگرفتی زۆری هاتە رێ‌و پاشان دوورخرایەوە بۆ یەمەن‌و ماوەی ساڵێكی لەوێ بردە سەر‌و پاشان گەڕایەوە بەغدا.\nدوای راگەیاندنی مەشروتییەتی دەوڵەتی عوسمانی بوو بەنوێنەری بەغداو لەئەستەمبوڵ نیشتەجێ بوو. كەجەنگی یەكەمی جیهانی دەستی پێكرد گەڕایەوە بەغداو خەریكی خوێندنەوەو نووسین‌و ئەدەبیات بوو. پاش دامەزراندنی دەوڵەتی عێراق ساڵی 1925 كرا بەئەندامی ئەنجومەنی ئەعیان‌و لەم پۆستەدا مایەوە تا خانەنشین كرا. جەمیل سدقی شاعیرێكی گەلێ بەتواناو پەخشان نووسێكی لێهاتوو بووە،\nجگە لەزمانی كوردی، دەسەڵاتێكی تەواوی بەسەر زمانەكانی عەرەبی‌و فارسی‌و توركیدا هەبووەو بە هەموویان شیعری نووسیوە. لەگەڵ شێخ رەزای تاڵەبانیدا شەڕە شیعری زۆری هەیە. ئەم پیاوە هەڵكەوتووە كەبەهاوتای (ئەحمەد شەوقی) لەقەڵەم ئەدرا ساڵی 1935 لە بەغدا كۆچی دوایی كردو لەمەرقەدی ئیمامی ئەعزەم بەخاك سپێردرا، خوالێخۆشبوو لەپاش خۆی پانزە بەرهەمی چاپكراوی بۆ بەجێ هێشتووین.\nسەرچاوە :تێكستی خاك


چەند زانیاریەک لەسەر جەستەمان کە پێشتر پێیان وتوین و هەمووی ناڕاست بووە - تۆڕی میدیایی خەڵک\nکۆمەڵیک شت هەیە کە ئێمە لە ژیانی خۆماندا باوەڕمان پێیەتی لە کاتێکدا لە ڕووی زانیستیەوە وانیە و ڕاست نییە، ئەمەی خوارەوە بەشێکە لە دیارترین ئەودرۆیانەی باوەڕمان پێکردووە:\nحەبی ڤیتامین تەندروستمان دەکات\n-خواردنی حەبی ڤیتامین تەنها هاوکارە بۆ پێداویستیەکی بەردەوامی جەستەمان و پێویستە بەکارهێنانی حەبەکە بە ڕاوێژی پزیشک بێت نەک بە بەردەوامی.\nشەکری قاوەی باشترە لە شەکری سپی\n-ئەمەش شتێکە کە هەر بە هەڵە پێیان وتویت و هەردووکیان ڕێک وەک یەکدی وان و هەمان کاریگەریان هەیە.\nکحول دەمارە خانەکانی مێشک دەکوژێت\n-ئەم زانیاریە ڕاست نییە، خواردنەوە کحولیەکان پەیوەندی نێوان دەمارەخانەکان دەپچڕێنن، بەڵام نابنە هۆی کوشتنی.\nپێویستە ڕۆژانە ٨ کاتژمێر بخەویت\n-ئەم زانیاریە ڕەها نیە و لە کەسێکەوە بۆ کەسێکی دیکە دەگۆڕێت، هەندێک کەس ٦ کاتژمێریان بەسە بۆ ئەوەی تێرخەو ببن، لە کاتێکدا هەندێکی دیکە پێویستیان بە ٩ کاتژمێر زیاترە.\nتاشین، مووەکانت تیژ دەکات\n-مووەکان بە تێپەڕبونی تەمەن تیژدەبن و پەیوەندی بە تاشینیانەوە نییە.\nمیز چارەسەرە بۆ پێوەدانی بووکی دەریا jellyfish\n-ئەم زانیاریەش راست نیە و لە زنجیرە درامای Friends ەوە بڵاو بویەوە، بەڵام گەر بووکی دەریا پێوەیدایت تەنها جێگەکەی بە ئاوی پاک بشۆ و تەواو.\nچەند جۆرێکی پێڵاو کە زیانی بۆ قاچەکان هەیە و نابێت زۆر لەپێی بکەیت


شاندی کوردی بۆ ئەمەریکا\nواشنتن پۆست نوسیویەتی: "سەرۆکی هەرێمی ئۆتۆنۆمی کوردی لەباکوری عێراق رۆژی هەینی رایگەیاند کە ئەو لەداواکاریەکەی لەمەڕ هاوکاری کردنی راستەوخۆی سەربازی بۆ هێزەکەی دور لەبەغدا پاشگەز نابێتەوە، هەروەها وتی ئەو دەست ناخاتە نێو ناکۆکی نێوان کۆنگرێس و کۆشکی سپی تایبەت بەم پرسە".\nبارزانی وتی ئیدارەی ئۆباما دڵنیای کردوەتەوە سوپای کوردی کە بە پێشمەرگە ناسراوە چەکی پێویستیان بەدەست دەگات. بارزانی رەخنەی لە حکومەتی عێراقی فیدراڵ لەبەغدا گرت کە وەک پێویست هاوکاری سەربازی پێشمەرگەی نەکردوە، سەڕەڕای ئەوەی پێشمەرگە وەک هێزێکی گەورە و سەرەکی توانیویەتی لە چەند مانگی رابردودا بەر بە هێرشەکانی داعش بگرێت .\nبارزانی لەڕێگەی وەرگێڕەوە بە کۆمەڵێ رۆژنامەنوسی راگەیاند: سەرەڕای ئەوەی لە چەند ساڵی رابردودا بەغدا چەند جارێک بەڵێنی هاوکاری پێشمەرگەی دابو، بەڵام ''نە فیشەکێک نە پارچە چەکێک'' لەلایەن بەغداوە بە پێشمەرگە نەدراوە.\nهەفتەی رابردو کۆمیتەی سێرڤس بۆ کاری سەربازی لە کۆنگرێس پشتیوانی سەرۆکی کرد بەرەزامەندی دەربڕین لەسەر (715) حەود سەدو پازدە ملیۆن دۆلار بۆ هاوکاری هێزەکانی عێراق لەشەڕی دژ بە هێزەکانی داعش، لەم بڕە پارەیە کۆنگرێس داوایکرد ٢٥% راستەوخۆ بدرێت بە هێزە کوردیەکان و سونەکان ئەوانەی لەشەڕی داعشدان. ئەم پێشنیارە لە لایەن ئۆباماو ئەو هێزە شیعیانەی لەنێوان ٢٠٠٣ - ٢٠١١ شەڕی هێزەکانی ئەمەریکایان دەکرد روبەڕوی رەخنەو ناڕەزایی بوەوە.\nموقتەدا سەدر پیاوی ئاینی، هەڕەشەی هێرشکردنە سەر بەرژەوەندیەکانی ئەمەریکای کرد لەکاتی ناردنی چەک بەشێوەی راستەوخۆ بۆ کوردو پێکهاتەی سونە. حکومەتی عێراقیش لای خۆیەوە دژی بڕیارەکە وەستاو پێیوایە دەبێتە زیاتر پارچەبونی عێراق لەناوچەکە، لەکاتێکدا عێراق لەهەوڵی لێکنزیکردنەوەی لایەنە جیاجیاکانی وڵاتە بە تایبەتی بۆ بەرەنگاربونەوەی داعش.\nبارزانی وتی: "ئەگەر بە ویستی ئێمە بێت، دەمانەوێ راستەوخۆ هاوکاریەکانمان پێ بگات".\n"بارزانی سوپاسی پەرلەمانتارانی کرد بۆ دەرکردنی ئەو پرۆژە یاسایە دەربارەی هاوکاری کوردان" "ئێمە لە هەڵوێستی خۆمان پاشگەزنابینەوەو جەخت لەسەر گەیشتنی چەک بۆ دەست پێشمەرگە دەکەین".\n"ئیدارەی ئەمەریکا دڵنیای کردینەوە کە بە بایەخەوە دەڕواننە ئەم پرسە و پێشمەرگە چەکی پێویستی بەدەست دەگات".\nچۆن باس لەم سەردانە بکرێت\nبەر لەوەی خۆمان باسی ئەم سەردانە بکەین باشتروایە ئاگاداری خەڵکی غەیرە کورد بین و بزانین چۆن باسی دەکەن و تێی دەڕوانن.\nلەمبارەوە وەک لەوتارێکی پێشودا ئاماژەم پێدا، رۆشنبیرانی کورد پێویستە بە بایەخەوە باس لەسەردانی ئەم شاندە بکەن بۆ ئەمەریکا، ئەگەر بچوکە هەوڵی گەورەکردنی بدەن، ئەگەر بێبەرە هەوڵی بەردارکردنی بدەن. زۆر بەوریاییشەوە ئاگاداری ئەو دەسەڵاتە سەرشێتە بن لەقسەکردن، لەوتاردان و لە گێڕانەوەی روداوەکان. فشار بخەنە سەریان بۆ باش گوێگرتن و تیگەیشتن لە :\n(دەگێڕنەوە پیاوێک دو کوڕی دەبێت، کوڕە گەورەکەی نە خانوی هەبو، نە زەوی نە داهاتێکی ئەوتۆ، وەک کوڕە گەورەش بە مافی خۆی دەزانی ژن بێنێ و خێزان پێکەوە بنێ، زەماوەندی کرد و لە ماڵە باب دەرچوە دەرێ، ئیتر خۆی مشوری ژیان و گوزەرانی خۆی دەخوارد، یەک بو بە دو، دوش بو بە سێ ... هتد. وەک چۆن خانویەک لەسەر تەمەڵێکی فشۆڵ دروست بکرێت ئەم کوڕە خۆی نەگرتەوە و پشتی نەکرد. بە پێچەوانەی برا گەورەوە، کوڕی بچوک لەماڵ مایەوە تا پێداویستیەکانی تەواوی ژیانی دابینکرد و بە رەزامەندی باوک و دایکی ماڵی دروستکردو سەربەخۆ لەگەڵ خانمەکەی ژیانی نوێیان دەستپێکرد. پشتی کردو کەوتنە سەرپێی خۆیان و بون بە خاوەن دیوەخان).\n16/05/2015 بینین: 2449\nپێشنیارەكەی گۆڕان و داواکەی ئەنجومەنی کەرکوک...


ڕۆباتە ئاژەڵەکان | داهاتووتوێژی و لێکۆڵینه‌وه‌ی ئاینده‌کان له کوردستان\nHome/بابه‌تی کوردی/ڕۆبۆتیک/ڕۆباتە ئاژەڵەکان\nسپات-مینی یەکێک لە بەرهەمە نوێکانی کۆمپانیی بۆستۆن داینامیکە. ئەم کۆمپانییە لەسەر داهێنان و بەرهەمهێنانیڕۆباتەکەن بە ئیلهاموەرگرتن لە سروشتی مرۆڤ و ئاژەڵەکان کار دەکات. سپات-مینی ڕۆباتێکی چوارلاقی چکۆلەیە کە زۆر بە ئاسانی دەتوانێت لەناو ماڵ یان فەرمانگەدا هاتوچۆ بکات. بیست و پێنج کیلۆگرامە و بە لاقەکانییەوە ئەگاتە سیکیلۆگرام.\nسپات-مینی بە تەواوی شێوەجووڵەی برا گەورەکەی بە ناوی “سپات”ی بە میرات بردووە. هاوکات باشتر لەو دەتوانێت که بە کەڵک وەرگرتن لە پێنج پلە ئازادیی لاقەکانی سێنسۆرە نوێکانی، شت هەڵگرێت و درگا بکاتەوە. حەڤدە جومگەی هەیە و بەرزاییەکەشی ٨٤ سانتیمەترە. سیستەمی بینایی ئەم ڕۆباتانە سێ ڕەهەندییە و دەتوانێت ڵەگەڵ یەک هاوکاری بکەن.\nبە گشتی دەتوانێت یەک سەعات و نیو بە بێ شارژکردنەوە کار بکات، بەڵام بە پێی ئەوە چی دەکات ئەم کاتە دەگۆڕدرێت. داهێنەرەکانی دەڵێن کە ئەم ڕۆباتە بۆ کار کردن لە فەرمانگەکان و شوێنی ئیشکردن داهێنراوە و ساڵی داهاتوو سەد دانە لەم ڕۆباتە دەفرۆشن\nچۆن دڵێکی زیندوو کە لێدەدات بە پرینتەری ٣-ڕەهەندی ساز بکەین؟


محەمەد كیانی: بەرەی دیموكراسی گەل خۆی بۆ هەڵبژاردنەكانی هەرێم ئامادەدەكات\n07/09/2017 4004 جار خوێندراوه‌ته‌وه\nمحەمەد كیانی سەرۆكی دەستەی بەڕێوەبەرایەتی بەرەی دیموكراسی گەل لەچاوپێكەوتنێكی تایبەتی لەگەڵ شارپرێس باسی ئامادەكارییەكانی حیزبەكەی دەكات بۆ هەڵبژاردنەكانی داهاتووی هەرێمی كوردستان.\nمحەمەد كیانی، لەو چاوپێكەوتنەدا باس لەوەش دەكات، كە پارتەكەی دەستی بەئامادەكارییەكان كردووە، بۆ بەشداری لەهەڵبژاردەكانی داهاتوو، ناشیشارێتەوە پارتەكەی بیروبۆچوونی لەپارتی كرێكارانی كوردستان پەكەكە نزیكە.\nمحەمەد كیانی لەبارەی ئەنجامدانی هاوپەیمانی لەگەڵ لایەنەكانی تر رایگەیاند "لەبەرنامەماندا هەیە لەگەڵ دكتۆر بەرهەم ساڵح‌و لایەنی تریش دانیشین‌و گفتوگۆ بكەین بەئامانجی هاوكاری‌و هاوپەیمانی، لەوێوە بزانین بەرەو كوێ دەچین".\nسەرۆكی دەستەی بەڕێوەبەرایەتی بەرەی دیموكراسی گەل، لەبارەی هەماهەنگییان لەگەڵ ئەو پارت‌و رێكخراوانەی لەهەرێم سەر بەپەكەكەو ئەوەی راگەیاند "بەڵێ تەڤگەری ئازادی كۆمەڵگەی كوردستان (تەڤگەر) رێكخراوی ژنانی ئازاد (ڕژاك)و رێكخراوی گەنجانی وڵاتپارێزو بەرەی دیموكڕاسی گەل هەماهەنگی پێكەوە دەكەین‌و و بژادەكان هەڵدەبژێرن بۆ هەڵبژاردنەكانی داهاتوو".\nهەروەها رایگەیاند "لەكاتی هەبوونی لیست و هاوپەیمانی لەگەڵ لایەنەكانی تر سەبارەت بەهەڵبژادنەكان بەرەی دیموكڕاسی گەل نوینەرایەتی ئەوانیش دەكات‌و هێزو پاڵپشتی تەواوی ئەوانیشی دەبێت".\nدەنگۆی ئەوە هەیە ئێوەش بەنیازن لەهەڵبژاردنەكان بەلیستی خۆتان بەشداریبكەن، ئایا هیچ ئامادەكراییەك كراوە بۆ بەشداریكردن لەم هەڵبژاردنەدا؟\nمحەمەد كیانی: بێگومان وەك لایەنێكی سیاسی دیموكڕات خەبات دەكەین بۆ بەدیهێنانی سیستەمێكی بەدامەزراوەكراوی دیموكڕاتی خزمەتكوزار و یەكسانخوازی بنیاتنراو لەسەر بنەمای هاوڵاتیبوونی یەكسان لە هەل و ئەرك و ماف، بێ جیاوازی رەگەرز و جێندەر و ئاین و مەزهەب و چینی كۆمەڵایەتی. لە كەشێكی دیموكراتی دا ئەم ئامانجانە دێنەدی. دیموكڕاتی نوێنەرایەتی، كە بریتیە لە هەڵبژاردنی نوێنەری خەڵك لە هەر خولێك بۆ پەڕلەمان و ئەنجومەنەكانی یەكە ئیداریەكان لە هەڵبژاردنی عادیلانەی ئارازد و بێگەرد و دور لە ساختەكاری، بە هەموو جۆرەكانیەوە، كۆڵەكەیەكی ئەم كەشە دیموكراتیە پێكدێنێت. بەلای ئێمەوە، پڕاكتیزەكردنی شێوازی دیموكڕاتی راستەوخۆ (رادیكاڵ) لە خوارەوە كۆمەڵگە بۆ سەرەوە، هاوەتەریب لەگەڵ دیموكراسی نوێنەرایەتی رەهەندێكی تر بە هێزەكانی كۆمەڵگە دەدات دەنگ و ئامادەییان هەبێت لە كایەكانی پەیوەندار بە باروزوفی ژیانیان و چاككردن و پەرەپێدانیان زیاتر پراكتیزەكردنی بەرفراوانی دیموكڕاسیەت.\nبۆ وەڵامی پرسیارەكەتان لەبارەی ئەم هەڵبژاردنەی پەڕلەمان لە ٢٥/١١/٢٠١٧ دەكڕێ. بەلێ باسمان لێوەكردوە و هەڵسەنگاندنمان بۆ كردووە. هەرچەندە گومان هەیە لە بەرێوەچونی هەڵبژادنێكی روون و ئازاد و بێگەر، لەگەڵ ئەوەشدا لە كۆبوونەوەی داهاتومان لەم چەند رۆژە بریاری لەسەر دەدەین. ئێمە ئامادەكاریمان لە جێگەی خۆیەتی. ئەگەر هەڵسەنگاندنەكانمان بۆ كۆی پڕۆسەكە و بێگەردیەكەی جۆرێك لە دڵنەوایی تێدابێت، ئەگەری زۆرە بڕیار بەدەین لەسەر بەشداریكردن لەم هەڵبژاردنە.\nبەڕای ئێوە چۆن ئەتوانن بەشداری ئەو هاوپەیمانیتیانەبن كە بەنیازن راگەیەنریت ئیوە هیچ هەنگگاویكتان ناوە بۆ دروستكردنی ئەو هاوپەیمانیتییە بەتایبەت ئەوەی كە دەوتریت ئیوە وتوویژتان هەیە لەگەل دكتۆر بەرهەم سالح\nمحەمەد كیانی: وەك باسم كرد، لەم چەند رۆژە دەگەینە بڕیاری كۆتایی و ئەگەری زۆرە بەشداری هەڵبژاردن بكەین. ئەو دەم ئاساییە لیستی تایبەتی خۆمان دەبێت لەگەڵ سەرجەم ئەو رێكخستانەی لە رووی هزر وبیروڕا و ئامانجەوە لێكەوە نزین. كۆی رێكخستنەكانی ئێمە پێكهاتەی بزووتنەویەكین ڕەگوڕیشەی تایبەتی قولی خۆی هەیە و خاوەنی هز و پڕاكتیزێكی جیاوازین لە زۆربەی ئەو قەوارانەی تر كە لە ئێستادا هەن. سیمای هەرە دیاری ئەو بزوتنەوەیە بوێری و خۆنەویستی و ئیرادەی پۆڵایین و راستگۆیە لەگەڵ خۆمان و جەماوەر. هەردەم سەرخستنی ئامانجەكانی گەل جەقی كار و خەباتمانە. لەم سونگەیەوە لەگەڵ هەر قەوارەیەكی تری سیاسی ئەگەر هەندێ ئامانجی سەرەكی پەیوەست بە خزمەتكردنی گەل و خزمەتگوزاریە پێویستەكان و ئاسانكردنی باری ژیان و دارایی هاوڵاتینان و یەكسانی ڕەگەزی و پەروەردە و دیدی نەتەوایەتی و گۆڕانكاری لە سەرجەم سیستەمی سیاسی و بەگژداجونەوەی گەندەڵی... هتد نزیكمان هەبێت هەولی دورستكردنی لیستی هاوبەشیان لەگەڵیان دەدەین. لە ژیانی كاری پەڕلەمانی، فراكسیۆن ئەگەر بوێر و چاڵاك بێت، چەند گەورەتر بێت ئەوەندە كاریگەرتر دەبێت. كۆمەڵگەی ئێمە بە كۆكردنەوەی هیزەكانی خاوەن روئیای سیاسی گەورە و ئیرادەی موكوڕبون لەسەر چاكسازی هەمەلایەن و ئاراستەكردنی هەولەكانیان بەرەو ئامانج و خزمەتی گشتی ئەگەری گۆڕانكاری تێیدا زیاتر دەبێت. بەتایبەت، ئێمە هێزێكی خاوەن پرنسیپین، هەر هەوڵێكی هاوبەش خزمەتی گەلی و پێشكەوتن و فەراهمكردنی ئازاردی مرۆڤ و كۆمەڵگە بە ئامانج بگرێت و ماف بگەڕێنێتەوە بۆمافخوراوان ئێمە هاوكاری و هەواپەیمانیان لەگەل دەكەین تا دەگاتە لیستی هاوبەش. تا ئێستا هیچ لایەنێكمان نەبینیوە بەڵام لە بەڕنامەماندا هەیە لەگەڵ كاك دكتۆر بەرهەم ساڵح. و لایەنی تریش دانیشین و گفتوگۆ بكەین بە ئامانجی هاوكاری و هاوپەیمانی. لەوێوە بزانین بەرەو كوێ دەچین.\nتا چەندە برواتان بەوەهەیە لیستیكی فراوان دروست بكریت ئایا لاتان وایە ئەم لیستە فراوانە ئەتوانیت قۆناغەكە بەریتە پیشەوە\nمحەمەد كیانی: وەك لەسەرەوە باسم كرد، نزیكی لە روئیا و ویستی گۆڕانكاری قول و ئامانجەكانی چاكردنی باری ژیانی جەماوەر و درككردن بەو مەترسیانەی لەسەر گەلەكەمان هەیە لە باشور وهەموو پارچەكانی تر، چونكە دۆزی كورد پێكەوە گرێدراوە لە هەر چوار پارچەی كوردستان ناتوانین لەم ڕاستیە تاڵە رابكەیەن هەرچەند هەول بدرێت، ئەمانە كاری هێزێك نییە بە تەنها بەدەستیان بێنێتن لە ماوەیەكی كورتدا. ئەمانە خەباتی گشتگیر و چڕ و دورودرێژی چەسپاوی دەەوێت، بە دورشـمی بریقەدار و هەڵخەڵەتێنەر و مەوداكورت جێبەجێ ناكرێت. بۆیە لەژێر رۆشنایی ئەو بۆچونانەی سەرەوەمان خوزیاری دورستكردنی لیستی فراوانین، بە مەرجێ لەسەر بەڕنامەیەكی روون و ئەو هاوپەیمانیە پێكبهندرێت. دەبێ هاوئاهەنگی هەبێت لە لایەنی كەمی بەڕنامە داواكاریەكانیان و هەر یەكە لە ئاوازێك نەخوێنێ. لامان وایە زۆر بوار و كێشەی هاوبەش و گرنگ هەن و بێ چارەسەر ماونەتەوە و كۆمەڵگەشی توشی بێچارەیی كردووە. ئەگەر ئیرادە هەبێت، بە هاوكاری و لیستی هاوبەش و هاوپەیمانی جدی و دڵسۆزانە دەتوانین ئەو قۆناخە نالەبار و قەیراناویە تێپەڕێنین و چارەسەری لەم بێچارەیەی ئێستا بدۆزینەوە.\nئیوە وادەناسرێنەوە هێزكێن نزیك لە دیدو بۆچوونی پەكەكە بەلام لەگەل ئەوەشدا چەند هیزیكی تریش هەیە، ئایا ئیوە نونەرایەتی هەموو ئەو هیزانە ئەكەن و پیكەوە دەبن لە بەشداریكردنی ئەم لیست و هاوپەیمانیتیە\nمحەمەد كیانی: ئەوەی باوە لە كوردستان كە دەوترێت سەردەمی ئایدیۆلۆجیای نەماوە، ئەو چەمكەی فوكویاما تیۆریزەی بۆ دەكرد لە كتێبە بەناوبانگەكەی، كۆتایی مێژوو و دوا مرۆڤ، لە ساڵی ١٩٨٩، لە ئەنجامی رمانی كۆمۆنیزم و دەوڵەتی سوڤیەت و سەركەتنی لیبڕال دیموكڕاسی ماوەیەكە بەسەرچوە. ئەمە بەتەواوی كۆتایی هات لە ئەنجامی تەقینەوەكانی نیۆیورك لە ١١/٩/٢٠٠١ لەسەر دەستی ئیسلامیە توندڕەوەكان و رووبەڕوبوونەوەی لەگەڵ كلتوری رۆژاوایی. بە دوای ئەمەدا، سەرهەڵدانی نیۆلیبرالیزم و ئێستاش زیندووبونەوەی فاشیزم و ناسیزم و ناسیۆنالیزم و سەرهەڵدانی بزوتنەوەی ئۆكیوپای و چەندین دیاردەی پۆپیولیزم و بێهێزبونی چەمكی گلۆبیولاریزم نیشانیدا ململانێی گروپ و هیزە سیاسیە جیاكان و بەرژەوەندیە ئابوری و كۆمەڵایەتیەكان ئایدیۆلۆجی وەك هێزێكی سیاسی و كۆمەڵایەتی هەردەم لەگەڕە بۆ دەستنیشانی كردنی رەگەز و میكانیزمی بەڕێوەبردنی ئەو ململانێیانە. ئەم كەشەی ئەمڕۆ، ساتی گەڕانەوەیە بۆ ئایدیۆلۆجیا. هیچ هێزێكی سیاسی جدی بێ هەبوونی تیۆریزەكردنی روئیای ناتوانێ لە واقیعدا ئاراستەی خەبات و چونیەتی گونجاندن لەگەڵ پێویستیەكانی كۆمەڵگە و بژاردە هزریەكان بۆ چونیەتی بەرێوەبردنی كۆمەڵگە و پراكتیزەكردنیان فۆڕمولە بكات، بەمانایەكی فراوان و ژیرانە. هیزی سیاسی بێ ئایدیۆلۆجی وەك كەسێكی مەلە نەزانە لە ناو كێژەنگێك هەر پەلدەوەشێنێ بەلام هەولەكانی بێسودە چونكە ئاراستە ناگرێت بەرەو ئامانجی سەركەوین و رزگاربوون.\nئەم كاتە، كە پێیدەوتری كاتی (مەرگی سەردەمی بێئایدیۆلۆجیا و گەڕانەوەی ئایدیۆلۆجیا) وەك بەرەی دیموكڕاسی گەل مایەی شانازیمانە كە ئادیۆلۆجیایەكی مرۆڤدۆستی یەكسان خواز و ژینگە دۆستی دیموكڕاتی خۆڕسك و ئۆریجناڵی گونجاو لەگەڵ كلتور و پێویستیەكانی كۆمەڵگەی كوردستان و ناوچەی رۆژهەڵاتی ناوین رێنیشاندەرمان بێت لە خەباتمان بۆ رێكخستنەوەی سیستەمی سیاسی و پەیوەندیە كۆمەڵایەتی و ئابوریەكان و گەشەكردنیان هەماهەنگ بێت لەگەڵ ژیانێكی شایستەی خۆشگوزەران بۆ تاكەكانی كۆمەڵ و رەخساندنی هەلی یەكسانی بۆ هەمووان بێ هەڵاویردنی رەگەزی و ئاین و نەتەوە. لە هەمو رەهەندەكانی ئازادی تاك، پێداگری لەسەر یەكسانی وئازادی ژن و كۆمەڵگە بە بنەمای دەگرت. بۆیە فەلسەفە و تێزەكانی رێبەر عەبدوللا ئۆجالان ئەو بنەما ئایدیۆلۆجیەیە كە رێنمایمان دەكات بۆ دەستنیشانكردنی هەڵبژاردەكانی بەڕنامە و ستراتیجەكانمان بەشیوەیەكی گونجاو لەگەڵ واقیعی باشووری كوردستان. بەم پێیە، ئاساییە چ وەك هێزێكی سیاسی پەوەندی و گفتوگۆمان لەگەڵ هەموو هیزە سیاسیەكان هەبێت كە بوونیان هەیە. ئەو پەیوەندیانە جۆرەێك لە ریزبەندی وەردەگرێ لەنێوان ئەو هێزانەی نزیكی روئیای ئادیۆلۆجیان هەیە. بۆ ئێمەش ئاساییە پەیوەندیمان لەگەڵ پارتی كرێكارانی كوردستان (پ ك ك) هەبێت و هەڵوێستە نەتەوەیەكانمان لێك نزیك بێت بۆ جارەسەری كێشە نەتەوەیەكانی كوردستان و پێكەوە ژیانی گەلانی ناوچەكە دوور لە دەمارگیری سەرەتاییانە.\nبەرەی دیموكڕاسی گەل رێكخستنێكی سیاسی سەربەخۆی باشووری كوردستانە، خاوەنی بڕیاری سەربەخۆیە، بەڕنامە و ستراتیج و كاری و خەباتی چڕ دەكاتەوە لە بەدیهێنانی ئاشتی و ئازادی و دادپەروەی لە گۆمەڵگەیەكی خۆشگوزەرانی هاوئاهەنگ و یەكسان لە هەل و ئەرك و ماف لە باشووری كوردستان و عێراق تا ئەو كاتەی كوردستان بەشێكە لە عێراق. لەگەڵ گۆڕانی پەیوەندی كوردستان بە بەشەكانی تری عێراقەوە، تایبەتمەندی خەباتی بەرە دەگۆڕێت بە جۆرێك لەگەڵ پێشهاتە نویەكە گونجاو بێت بە ئاراستە ئاشتەوایی و مرۆڤ دۆستی و پەیوەندی هاوسەنگی كۆمەڵگەكان.\nهزی سیاسی و فەلسەفی ئێمە بەروبوومی گرنگی هەبووە لە باكور و رۆژاوای كوردستان. ئیرادەی سەربەخۆی گێراوەتەوە بۆ تاكی گەلی كوردستانی، یەكسانی ماف و ئەركی بۆ ژنان و گەنجان چەسپاندووە و ژنانی كوردی كردوەتە نمونەی ژنی ئازاد و خاوەن ئیرادە و یەكسان و رێزلێگیراو لە سەرتاسەری جیهان. بەرێوەبردنی شارەوانیەكان لە باكور و ئێستاش بەڕیوەبدرنی ناوچەكانی فیدڕالی باكوری سوریا و پێشوەچونەكانیان، بەڕێوەبردنی جەنگی دژی داعش و هێزە نەیارە توندڕەوەكان، ئیدارەدانی پەیوەندیەكان و لەسەروی هەموشیان بەرهەمهێنانی كادری ئیداری، سیاسی و سەربازی خۆنەویست، دڵسۆز و خاوەن پرنسیپ و یەكسانی نێوان سەركردە و خانەوادەكانیان لەگەل خەڵك لە ئەرك و ماف، نموونەی هەرە گەشاوەن بۆ ئێمە لە باكور. ئەوپەڕی پێویستمان بەم نمونانەیە بۆ ئەنجامدانی گوڕانكاری ریشەیی لەو سیستەمە سیاسی و كۆمەڵایەتی و ئابووریە بێ سیستەمە و گەندەڵ و كاولكار و بێ ئاراستە و بێ بەڕنامە، جگە لە بەڕنامەی قۆرخكاری و رووتاندنەوە نەبێت.\nسەبارەت بە بەشی دووەمی پرسیارەكە، بەڵێ تەڤگەری ئازادی كۆمەڵگەی كوردستان (تەڤگەر) رێكخراوی ژنانی ئازاد (ڕژاك) و رێكخراوی گەنجانی وڵاتپارێز و بەرەی دیموكڕاسی گەل هەماهەنگی پێكەوە دەكەن و و بژادەكان هەڵدەبژێرن. لە كاتی هەبوونی لیست و هاوپەیمانی لەگەڵ لایەنەكانی تر سەبارەت بە هەڵبژادنەكان بەرەی دیموكڕاسی گەل نوینەرایەتی ئەوانیش دەكات و هیز و پاڵپشتی تەواوی ئەوانیشی دەبێت.\nبەرای ئیوە چۆن ئەبیت مامەلە بكریت لە گەل پرسی ریفراندۆم رەتبكریتەوە یان دوابكریت دوابخریت و ئامادەباشی زیاتری بۆ بكریت\nمحەمەد كیانی: بۆ كورد ئەوە گرنگ دەبوو ئەم ریفەڕەندەمە تەنها لە ناوچە دابڕاوەكان بكردرابا، پێویست نییە لە پاریزگاكانی هەرێم ریفەڕەندەم بكرێت چونكە دوو جار گشتپرسی لێكراوە و هەردوو جار بە رێژەی سەروی ٩٨٪ خەڵكی هەرێمی كوردستان بۆ سەربەخۆیی دەنگیان داوە. بۆیە هیچ هونەرێكی تیانییە بۆ ئەم دەسەڵاتە گشتپرسی بۆ سەربەخۆیی بكات لە پارێزگاكانی هەرێم. ئەو دوجارەش لە كاتێكدا ئەنجامدراون كە دەسەڵات لەگەڵ ئەنجامدانی ئەو گشتپرسیانە نەبوو، ئینجا خەڵك لە هەردوكیان بەو رێژە زۆرە دەنگی بۆ سەربەخۆیی داوە لە سەرجەم رێژەی بەشداربووانی هەر دو پڕۆسەكانی هەڵبژاردن لە ساڵانی ١٩٩٢ و ٢٠٠٥.\nئەوەی ئێستای دەسەڵات بێ مانایە، چۆنكە خەڵك قسەی خۆی لەسەر سەربەخۆیی كردوە بێ گوێدانە دەسەڵات، بەڵام لەژێر رۆشنایی ئەم ڕاستیە، دەسەڵات پڕۆسەكە دووبارە دەكاتەوە بۆ پێوەنانی مۆركی خۆی و بیكاتە چاكە و منەت و نێشتمانپەروەری و خەمخۆری خۆی و بە خەڵكی سادەی كوردی بفرۆشێتەوە. خەڵكی پێ بگەوجێنێ بۆ دەسەمۆكردنیان و راهێنانیان بە بەردەوامبوونی حوكمی تۆتالیتار و ناڕەوا و گەندەڵی خۆسەپێنەریان و شاردنەوەی فەشەلی ئەزموونی دەوڵەتدارییان لە ماوەی ٢٦ ساڵی حوكمڕانیان و رەهەندە نا هەموارە كارەساتبارەكانی ئەو حوكمڕانیەیان بۆ كۆمەڵگەی كوردستان لە دزی و بەتاڵانبردن و فەسادی بنەماڵەكانیان، كارەستای بێموچەیی و ئیفلاسی ئابوری و رەهنكردنی سامانە سورشتیەكان بۆ دانەوەی قەرزی كۆمپانیاكان لە جیاتی سوود گەیاندن بە جەماوەر گەلی كوردستان. مەرامی سەرەكی ئەنجامدانی ریفەڕەندەم دەكرێتە پرسێك بۆ ئاڵوێر كردن بۆ مانەوەی پیشەسازی نەفت و هەرناردەكردن و فرۆشتی بە دەستی بنەماڵەكانیان بۆ باڵابردنی بەرژەوەندیە تایبەتیەكانیان لەسەر حیسابی برسیكردن و بێبەشكردنی گەل لە خزمەتگوزاری و پێشكەوتن و خۆشگوزەرانی و هێشتنەوەیان لە باری وابەستەی حیزبە بنەماڵەییەكان و كویلایەتی بۆ ماوەیەی پەنجا ساڵی تر.\nمەترسیدارترین دەرئەنجامی ریفەڕەندەم لەم كاتەدا، بەراوەژو بوونەی هەمو گۆڕانكاریە ناوچەیەكان بە بەرژەوەندی سەرجەم گەلی كوردستان و گەرانەوەی نەزمە كۆنەكان و سەپاندنیان بەسر كوردستاندا. خراپترین پرسیش ئەوەیە ململانێی هەرێم و بەغدا لە ساڵی ٢٠١٢ وە مۆركی مەزهەبگەرایی گرتوەتەخۆ. لەو كاتەی بە ویستی ئەردۆغان بارزانی و نوجەیفی ویستیان موتمانە لە نوری مەلیكی بسەننەوە لە رێگەی پەڕلەمان، بەڵام فەشەلیان هێنا. ئەردۆغان توانی نزیكی كورد و شیعە تێكبدات. رەنگە بارزانی باوەڕی بەو ئەفسانەیە هەبێت ململانێ لە كۆمەلگەی ئیسلامیدا لە ماوەی ١٤٠٠ ساڵی رابردوو ململانێی سونە و شیعە بووبێ. ئەم گریمانە راستی تێدا نییە، بەڵكو ململانێی بەرژەوەندی نەتەوەییە كە كورد بووەتە قوربانی بەناوی دێنەوە. ئێستا دەبینین ئێران و توركیا و قەتەر و ئیخوانەكان لەیەك بەرەن دژی سعودیا و ئیمارات و هاوپەیمانەكانیان. ئەگەر عیراقیش بەشێك نەبێت لە هاوپەیمانی ئێران و توركیا هەر زۆر نزیكە دەچیتە پاڵیان و هاوپەیمانی سەعد ئاباد نوێ دەبێتەوە بە دژی خواستی گەلی كورد لە هەر چوار پارچەی كوردستان. بۆیە ئەو هەلەی بارزانی بۆ بە مەزهەبی كردنی پرسی كورد هەنگاوێكی زۆر نازیرەكانەیە و ئەنجامی باشی نابێت بۆ گەلی كورد، بەڵام رەنگە بەژەوەندیە بنەمالەیەكانیان زیانی پێنەگات و بچەسپێن. پشتبەستن بە سعودیە و ئیمارات و ئیسرائیل بۆ دورستكردنی دەوڵەتی سەربەخۆی كوردستان تەقەلایەكی بێ سوودە، لەبەر سادەترین هۆ دووری ئەو دەولەتانەیە لە سنووری كوردستان و، ئیسرائیلی لێدەرچێ، ئەوانی تر ئەم گەمانە دەكەن بۆ راستكردنەوەی باری شلۆقاوی ناوخۆییان، جا چۆن دتوانن بەردەوام بن لە پشتگیری كوردستان. وەك ویستی ئەو دەوڵەتانە دەخوازێ، كوردستان ناتوانێ ببێتە پێگەی بەربەرەكانی سعودیە و ئیمارات لەلایەك و توركیا لەلایەكەی تر لەسەر سەكردایەتیكردنی جیهانی ئیسلامی و وەبەرهەمهێنان لە نەفت و گازی كوردستان. هەروها كوردستان توانای ئەوەشی نییە ببێتە چەقی دەستتێوەردان لە ناوخۆی ئێران. توركیا و ئێران پێنج سەد سالە پێكهاتوون لەسەر كوردستان. ئێستاش، كوردستان بە هۆكاری ئەمنی و سەربازی و ئابووری بە توركیاوە وابەستە بووە و توانای ترازانی نییە لەم جغزەی نفوزی توركیا، مەگەر عێراق بە پێشنیاری باشتری هەبێت بۆیان لەوەی حوكمەتی هەرێم بۆ توركیای فەراهم كردووە،.ئێمە گومانمان لەوە هەیە چونكە هەرێمی كوردستان تاكە پێگەیە بەرژەوەندیەكانی ئەردۆغان و توركیا و ئیخوانەكان دابین بكات لە بارەی ئابووری و وزە و ستراتیجی و پەلهاویشتن. بۆیە قەوارەی سەربەخۆی كوردستان لای توركیا قبوڵ نابێت. ئێرانیش وەك براوە لە رۆژهەڵاتی ناوەڕاست، دەتوانێ بگاتە رێككەوتن لەگەڵ توركیا لەسەر پرسی كورد و رێگری لە سەربەخۆیی كوردستان. دپلوماسیەتی ئێرانی زۆر چڕوپڕ و پشودرێژ و كاریگەرە.\nئەگەر هاتوو بارزانی تاكلایەنە سەربەخۆی رابگەیەنێت و كەركوك بێننەوە سەر كوردستان، باشور توشی شەرێكی قورس دەبێت و پشتیوانیشی نابێت لە هیچ لایەكەوە، تەنها ئەمریكا و توركیا دەبنە ناوبژیوان بۆ گەڕانەوە بۆ خاڵی دەستپێك. مەترسی گەروە دەكەوێتە سەر رۆأاڤا و باكور و رۆژهەڵاتی كوردستان كە دەرەنجامی پێكهاتنی عێراق و ئێران و توركا و سوریا دەنێت لەسەر پرسی كورد. لە باشووریش، ناوچەدابڕاوەكان هەر وەك ئێستا دەمێنێتەوە و لە داهاتودا دەدۆڕێندرێن. بارزانی یاریكەرێكی زۆر فاشیلە بۆ گەلی كورد و وەستایە بۆ مانەوەی هەژمونی بنەماڵەكەی و بوون بە كۆسپ لە پێش گەشەكردنی دۆزی كورد لە سەرجەم كوردستان كە زامنی سەربەخۆیی هەر پارچەیەكیەتی بە باشوریشەوە. فاكتەری ئەمریكی و روسی رەنگە قورسایێكیان هەبێت بۆ جۆرێك سەقامگیری لە رۆژاڤا، بەڵام دۆخی باكور دەگەڕێتەوە سەر خەباتێكی سەخت و بەردەوامی خۆیان. رۆژهەلاتی كوردستان لەو بارەی ئێستای دەمێنێتەوە.\nلە زۆربەی حالەتەكاندا، ئەگەری هەرە زۆر ئەوەیە پێگەی بنەمالەێ بارزانی وەك ئێستا دەمێنێتەوە و مامەلەكردنیان لەگەڵ پرسی نەفت و گاز مسوگر دەكەن بە پشتیوانی توركیا. مەینەتی و هەژاری و بێخزمەتوزاری بەسی زۆرینەی هەرە زۆری جەماوەری كوردستان دەبێت تا نەفت بەدەست ئەمانەوە بمێنێ، جا چەند دەوام بكات.\nباسی هێزە سیاسیەكانی تری باشورمان نەكرد لەبەر ئەوەی هیچ كاریگەریێكیان نییە و تەنها یان پاشكۆن یان تەماشاكەرن و بەهەندێ پرسی ناوچەگەری و كەم گرنگیەوە خەرێكن.\nلەژێر رۆشنایی ئەم روونكردنەوە ئێمە پڕۆسەی ریفەڕەندەم بە پڕۆسێكی دیموكراتی و رەوا دەبینین. مافی گەلی كوردە پراكتیزی ئەم مافە بكات و ویستی هەرچی بێت بەچێی بێبێت كە بێگومان دەوڵەتی كوردستان و سەربەخۆییە. بەڵام وەك باسمان كرد دەسەڵاتدارانی كورد لە ماوەی ٢٦ ساڵی حوكمرانی نیمچە سەربەخۆ نەیاتوانیوە زەمینەسازیێكی تۆكمە ساز بكەن بۆ بە ئەنجامگەیاندنی دەرەنجامی ریفەڕەندەم و ویستی جەماوەر كە بێگومان زۆرینەی بەڵێ دەبێت. بەڵام ئایا ئەم كاتەی بارزانی هەڵیبژاردووە سەربەخۆیی تێدا دێتە دی؟ وە ئایا، بەڕاستی، بارزانی بەدوای سەربەخۆیی كوردستانەوەیە؟ یان ئەم پڕۆسەیە بۆ شاردنەوەی فەشلی حوكمڕانی و گەندەڵی و شەرعیەتدان بە حوكمی تۆتالیتاری و هەژمونی بنەمالە سیاسیەكان و مانەوەی خۆی لەسەر حوكم و بەردەوامی مانەوەی پرسی نەفت و فرۆشتنی بەدەستیانەوە. ئێمە بەو شیوەیە دەبینین. بۆیە پیمان راست نییە لە باروزروفیكی وەك ئێستادا رێفەڕەندەم ئەنجام بدرێت تا زەمینەسازی بۆ دەكرێت بە بەرژەوەندی گەل. ئەم خاڵانەمان پێ گەرنگە بۆ ئەو زەمینە سازییە.\n١مەڕجەعیەتی بڕیاردان لەسەر ریفەڕەندەم و دەركردنی یاسای پێویست بۆ ئەم پڕۆسەیە و بە ئەنجام گەیاندنی ویستی هاوڵاتیان ئەركی پەڕلەمانە وەك نوێنەری هەڵبێردراوی گەل.\n٢. كات بەدەستەوەیە بۆ دەستنیشانكردنی شیوەی حوكمڕانی و جۆنیەتی رێكجستنی پەیوەندی نێوان حوكمەت و كۆمەڵگە. بۆیە دەبێ پڕۆژە دەستورێكی شیاو و هاوچەرخانە ئامادەبكرێت و دەنگی لەسەر بدرێت بە زوترین كات بێ چاوەڕوانكردنی كاتی هەڵبژاردنێكی تر یان ریفەڕەندەم.\n٣. هەلبژاردنەكانی پەڕلەمان و ئەجومەنەكان و سەرۆكایەتی هەرێم دوانەخرێت و لە كاتی خۆیاندا ئەنجام بدرێن\n٤. باری ئابووری و موجە و خرمەتگوزاری چاك بكرێن بەزووترین كات، بە یەكێك لەم میكانیزمانە: ێ. دەستەیەكی سەربەخۆی بەرپرس بەرامبەر بە پەڕلەمان و دوور لە كاریگەری حیزب و دەسەڵاتی تەنفیزی هەڵبژێدرێت لە شارەزایانی بەڕێوەبەڕایەتی و پسپۆڕی بواری دارایی و نەفت، لە پەڕلەمان دەنگیان لەسەر بدرێت. سەرجەم بورەكانی پیشەسازی نەفت لە كۆنتراكت و دەرهێنان و هەناردەكردن و فرۆشتن و پارە هێنانەوە بۆ بوجەی گشتی بگرنە دەست. هەروها بەرپرس بن لە سەرپەرشتیكردنی سەرجەم داهات و باج و گومرگەنان و كوكردنەوەیان و هێنانەوەیان بۆ بوجەی گشتی. هەر لەلایەن ئەم دەستەیەوەش بەپێ پێویست بوجەی وەزارەت و داموزراوەكان مسۆگر بكرێت. ب. ئەگەر ئەمە نەكرێت، ئێمە پێشنیار دەكەین پرسی هەناردەكردنی نەفت بدرێتەوە دەست حوكمەتی ناوەند و كوردستان وەكو جاران بەشە بوجەی لە بۆجەی گشتی عیراق بۆ دابین بكرێت.\n٥. پەڕلەمان دەسەڵاتی چاودێری و لێپرسینەوەی بەكاربێنێت بۆ ئەنجامدانی چاكسازی و بەگژداچونەوەی گەندەڵی و ئاشكراكردنی دزی و داگیركردنی موڵك و ماڵی گشتی و گێرانەوەیان بۆ دەوڵەت و تاوانباران بدرێنە دادگایەكی سەربەخۆ.\n٦.جیاكردنەوەی دەسەڵاتی دادوەری لە دەسەڵاتی تەنفیزی و بەهێزكردنی و دابینكردنی سەربەخۆی تەواو بۆ ئەم دەسەڵاتە تا بەكاری یاسایی خۆی هەڵسێت وەكو پێویست و دادوەری بۆ هەموان دابین بكات.\n٧.دەركردنی بنكە سوپاییەكانی توركیا لە هەرێمی كوردستان و داخستنی بنكە هەواڵگریەكانی توركیا و ئێران. بێ ئەنجامدانی ئەم هەنگاوە، هەتا ریفەڕەندەمیش بكرێت ناتواندرێت سەربەخۆیی بەدەست بهێندرێت، دەرئەنجام تەنها گۆڕینی داگیركەرێك بە یەكی تر دەبێت.\nئێمە داوا لە خەڵكی كوردستان دەكەین بۆیكۆتی پڕۆسەی ریفەڕەندەم بكەین چۆنكە نابێ ئیعتراف بەم پرۆسەیە بكەین. زۆر ئەستمە بۆ تاكی كورد دەنگ بە نەخێر بدات بۆ سەربەخۆیی كوردستان و لە هەمان كاتیشدا چونە سەر سندوق و دەنگدان بە نەخێریش ئیعترافكردنە بەو پڕۆسە چەواشەكاریە. هەڵوێستی راستەقینە ئەوەیە ئیعتراف بەو پڕۆسە سەختەكارییە نەكەین و مقاتەعەی پڕۆسەی ریفەرەندەم بكەین و نەچینە دەنگدان، چونكە بە حیلە شەرع ریفەڕەندەمە بۆ پۆستەكەی بارزانی، وەك خۆی دەڵێ ئەگەر دەنگی نەخێر زۆرینە بوو واز لە پۆستەكەت دەهێنێ و دیارە بە پێچەوانەشەوە دەمێنێتەوە. بۆیە بۆیكۆتكردن شایستەترین هەڵوێستە. ئەگەر لە مەسەلەی تەزویر بترسین، ئەوان دەنگی بەڵێ هەر دێنن و نەخێر هەر دەیدۆڕێنێ بە سندوقی ئامادەكراویش بێت.\nتاچەندە قەناعەتتان بۆ دروست بووە ئەمجارە ئیوە ئەتوانن دەنگ بهینن چونكە لە هەلبژاردنەكانی تردا تارادەیەك هیزگەلیك نزیك لە پەكەكە بەشداریان كرد بی ئەوەی بتوانن دەنگ و متمانەی كورسیەك بەدەست بهینن\nمحەمەد كیانی: ئیمە ئاگاداری كاری ئەو هێزەی پێشتر نەبووین. بەڵام دەبێ ئەوە بزانین ئەوان لە هەڵومەرجێكی نالەباردا كاریان دەكرد، وەكو ئێستای ئێمە. رێگری لە ڕای ئازاد و دەنگی ئازاد دەگیرێت، تا ڕادەیەك لە هەولێر رێگەنادرێت سیمینارێك رێكبخەین ئەمە و بێجگە لە جۆرەها ساختەكاری لە پڕۆسەی دەنگدان و گۆڕینی دەنگەكان.\nجەماوەر نابێ دوای پڕوپاگەندەی میدیایی و ریكلام و تەلەفیزیۆنی لایەنكانی خاوەن ئیمكانیەت بكەوێت، دەبێ خەڵك لە دوای ماهیەت و جەوهەر و هزری ئەو لایەن و كەسانە بگەڕێت كە دەتوانێت نوێنەرایەتی راستەقینەیان بكات و پێشەنگایەتیان بكات لە كاتی پێویست و داواكاریەكانیان جێبەجێ بكات. ئەمانە گرنگن نەك تەنها داتا پێشكەشكردن و باسی گەندەلێ، ئەمە كاری پێشكەشكاری میدیاییە. كاری سیاسی و پەڕلەمانتار بەگژادا چونەوە و بەدواداچون و بەرەنگاربوونە و پێشڕەوایەتی جەماروەرە لە كاتی بۆ گۆڕانكاری پێویست و داكۆكی كردن لە بەرژەوەندی گشتی و مافی تاك وكۆمەڵانی خەڵك و چاكردنی خزمەتگوزاریەكانە. ئەمانە كاری جدیان دەوێت لە كەسی جدی. پەیڕەوانی رەوتی ئێمە لە سەركەتن و بەدیهێنانی ئەنجام كەمتر قبوڵ ناكەن. قژ رنینەوە كاری هەڤاڵانی ئێمە نییە. بێگومان جەماوەر ئەم ڕاستیانە لەبارەی بزوتنەوەی ئێمە دەزانێت. پشت ئەستورین بە خەباتی هەڤاڵان و وێنەی دەستكەوتەكانی هەڤاڵانی پەیڕەوی ئاپۆچی، لە هەرجیەك هەبن، متمانەی جەماوەر بەدەست بێنن و كاری بەرهەمدار لەم بەشەی كوردستانیش بكەنە مۆركی خۆیان.\nداوا لە جەماوەر دەكەین وەلایان بۆ حیزب و لایەنەكان موتەلەق و چەسپاو نەبێت لە بەر خاتری كەس و ناو و ئینیمای كۆن. بەلكو وەلایان جیوەیی بێت، بۆ ئەولایە بچێت كە جێی چاویان تێدایە نیوێنەرایەتی بەرژەوەندیەكانی خۆیان و كۆمەڵگەكەیان بكات.


دەروازە:پارێزگای سلێمانی - ویکیپیدیا، ئینسایکڵۆپیدیای ئازاد\nبەخێربێن بۆ دەروازەی پارێزگای سلێمانی\nپارێزگای سلێمانی یەکێک لە پارێزگاکانی کۆماری عێراق، و یەکێک لەو پارێزگایانەیە کە لەژێر دەسەڵاتی حکوومەتی ھەرێمی کوردستاندایە. ناوەندی پارێزگای سلێمانی، شاری سلێمانیە. ژمارەی دانیشتووانی ئەم پارێزگایە ١٬٩٣٦٬٨٩١ کەس مەزەندە کراوە.\nشارۆچکە و شارەدێیەکانی سلێمانی\nپێنجوێن شارێکی باشووری کوردستانە کە خاوەنی مێژوویەکی کۆن و سرووشتێک دەوڵەمەندە. زۆر نزیکی سنووری ئێران و عێراقە و پەیوەندیە نزیکی ھەیە بە خاڵی سنووریی باشماخ و خەڵکی مەریوانەوە.\nکەسایەتیەکانی پارێزگای سلێمانی\nجوگرافیای پارێزگای سلێمانی\nبەنداوی دووکان لە ساڵانی ١٩٥٤ تا ١٩٥٩ لەسەر ڕووباری زێی بچووکدا و لە پارێزگای سلێمانیی کوردستاندا دروست کراوە، ئەم بەنداوە٦٠ کیلۆمەتر لە شاری سلێمانی و نزیکەی ١٠٠ کیلۆمەتر لەشاری کەرکووکەوە دوورە.\nزانکۆ و پەیمانگاکانی پارێزگای سلێمانی\nھاوینە ھەوارەکانی پارێزگای سلێمانی\nسەرچنار یەکێکە لە گەڕەکەکانی شاری سلێمانی، دەکەوێتە ڕۆژئاوای شار. جاران بەھۆی لاوازی کەرەسەی ھاتوچۆوە و، کەمی دانیشتووانی شار، سەرچنار جیابوو لە بەشەکانی تری سلێمانی و دەزانرا لەکوێوە بۆ کوێ دەستپێک و کۆتایییەتی، ئەمڕۆکە سەرچنار تێکەڵ بووە و لەدەوریا چەندین گەڕەکی تر دروست بوون وەک: شەھیدانی سەرچنار، گردی سەرچنار، .. ھتد.\nوێنەیەک لە پارێزگای سلێمانیەوە\nمێژووی پارێزگای سلێمانی\nخەڵکی پارێزگای سلێمانی\nدیمۆگرافیای پارێزگای سلێمانی\nجاف یەکێکە لە ئێڵە گەورەکانی کورد و دابەش بوون لەنێوان ھەر دوو بەشی کوردستانی ڕۆژھەڵات و باشوور. لە ساڵی ١١١٤ دروستبووە لەلایەن پاشا زاھیر بەگی جاف[ژێدەر پێویستە]، سەرۆکە گرنگەکانی دی محەممەد پاشای جاف، عادیلە خانم، عوسمان پاشای جاف وە مەحمود پاشای جاف، خانووی بابوباپیرانی قەڵای شێروانەیە. ئیمپراتۆریەتی عوسمانی ناونیشانی پاشای پێ بەخشیون وەک خانەدان لە ساڵەکانی ١٧٠٠، گەورەترین ھۆزی سلێمانیە.\nدەروازە:پارێزگای سلێمانی/پانۆڕامای ھەڵبژێردراو/١\nدەروازە:پارێزگای سلێمانی/ئەو کارانەی دەتوانیت بیانکەیت\nپارێزگای هەولێر پارێزگای دهۆک پارێزگای کەرکووک پارێزگای هەڵەبجە کوردستان\nوەرگیراو لە «https://ckb.wikipedia.org/w/index.php?title=دەروازە:پارێزگای_سلێمانی&oldid=778985»\nداڕێژەکانی دەروازەی پارێزگای سلێمانی\nدەروازە پارێزگای سلێمانی\nدەروازەکانی پارێزگای سلێمانی\nویکیپرۆژەی پارێزگای سلێمانی\nدەروازەکان بەپێی شار\nئەم پەڕەیە دواجار لە ٢٣:٣٤ی ٢٦ی نیسانی ٢٠٢١ نوێ کراوەتەوە.


25 ئەوەندەى ژمارەى دانیشتوانی زەوی!\nڕاپۆرتێکی ڕۆژنامەوانی ئاشكرای دەکات، لەدوای بڵاوبوونەوەی ڤایرۆسی کۆرۆناوە مانگانە لە جیهاندا 194 ملیار دەمامک و دەستکێش بەکاردەهێنرێت و زۆرینەی پاشماوەکانیش دەکرێنە دەریاکانەوە کە 450 ساڵی دەمێننەوە و ئەوەش بەمەترسییەکی دیکە بۆسەر جیهان ناودەبرێت.\nلەدوای بڵاوبوونەوەی ڤایرۆسی کۆرۆنا لە جیهاندا، هاوڵاتیان ناچار بوون دەمامک و دەستکێش بە شێوەیەکی فراوان و بۆ خۆپاراستنیان لە توشبوونیان بە ڤایرۆسەکە بەکاربهێنن.\nڕۆژنامەی "تەکنەلۆژیا و زانیاری و ژینگە"ی ئەمریکی لە ڕاپۆرتێکدا بڵاویکردووەتەوە: "لەدوای بڵاوبوونەوەی ڤایرۆسی کۆرۆنا مانگانە 194 ملیار دەمامک و دەستکێش لە جیهاندا بەکاردەهێنرێت."\nئەو دەمامک و دەستکێشانە یەکجار بەکاردەهێنرێن و "سەفەرین"، لە مادە پلاستیکییەکان و پێکهاتە کیمیاییەکان بەرهەمدەهێنرێن.\nبەگوێرەی ڕاپۆرتی ئەو ڕۆژنامەیە، زۆرینەی پاشماوەکانی ئەو دەمامک و دەستکێشانە دەخرێنە دەریاکانەوە و ماوەی 450 ساڵیشیان پێویستە تاوەکو بەتەواوی شی دەبنەوە و لەناودەچن.\nئاماژە بەوەشكراوە، بەهۆی زۆربوونی پاشماوەی ماسک و دەستکێش لە دەریاکاندا، چالاکوانانی بواری ژینگە لە فەڕەنسا، هۆشداریانداوە لەوەی کە ئەگەر جیهان لەسەر بەکارهێنانی بەردەوام بێت، ئەوا پاشماوەی ماسک و دەستکێش لە دەریاکاندا لە پەری دەریای زیاتر دەبێت و مەترسی گەورە لەسەر ژینگە دروست دەکات.\nلە ڕاپۆرتەکەدا ئامۆژگاری ئەوە کراوە کە هەوڵبدرێت ئەو کەسانەی ناچنە نەخۆشخانەکان، لەجێگەی ماسکی سەفەری، ئەو جۆرە ماسکانە بەکاربهێنن کە دووبارە بەکاردەهێنرێنەوە.\nجولیان کیربی، ئەندامی دامەزراوەی هاوڕێی زەوی دەڵێت: "گرنگترین شت ئەوەیە کە هاوڵاتیانی جیهان سەلامەت بن و ڕێگری بکەن لە بڵاوبوونەوەی ڤایرۆسەکە، ئەوە ئەرکی سەرشانی وڵاتانە کە هەوڵبدەن لەجێگەی دەمامکی سەفەری ئەو دەمامکانە بەرهەمبهێنن کە دووبارە بەکاردەهێنرێنەوە."\nئاماژەی بەوەشكردووە: "ئێمە دەتوانین هاوشان لەگەڵ پاراستنی خۆماندا، ژینگەش بپارێزین و پاشماوەکانی دەمامک و دەستکێشی سەفەری کەمبکەینەوە."\nتاوەکو ئێستا لەجیهاندا نزیکەی 20 ملیۆن کەس توشی ڤایرۆسەکە بوون و زیاتر لە 729 هەزار کەسیش بەهۆی ڤایرۆسەکوە گیانیانلەدەستداوە.\nڕاستەوخۆ؛ خۆپیشاندانی کەلار گرژی تێکەوت و چەند ئۆتۆمبێلێک سوتنێرا\n2020.08.22 - 19:07


بۆ ”گیارەنگ” ی تێکۆشەر! کەماڵ گروێسی – Giareng\nبۆ ”گیارەنگ” ی تێکۆشەر! کەماڵ گروێسی\nلە چوار شه‌ممه - 24 04 2013\nگیارەنگ ئەو ناوچە سەرسەوز و بژوێن و دڵگرەی سەردەشتی خۆشەویستە کە هەرکەس جارێکی رێ دەوێ کەوێ، بۆ هەمیشە لەبیری دەمێنێ و یادی دەکا. چەند جارێک رێگام کەوتۆتە ئەو شوێنە و پێیدا تێپەڕیوم. بەڵام کاتێک چارەنووس لە کوردستانی هەڵبڕیم و هەڵیداشتمە داوێنی وڵاتێکی باکووری جیهان، نەمدەزانی کەی چاوم بە کوردستان دەکەوێتەوە.\nدە ساڵ لەوەپێش کاتێک کاک حەمەرەسوڵی کەریمی، ناوی گیارەنگی کردە جیهانی و پێگەیەکی ئەلکترۆنیکی لەسەر تۆڕی جیهانی ئینترنێت، بەناوی گیارەنگ کردەوە، گەشامەوەو بە خۆم کوت ئەگەر لە گیارەنگی وڵات دوورم، خۆ گیارەنگی مەجازیم لەپەنایە.\nلەو دەمەوە هەمیشەو لە هەر جێیەک دەستم وە ئینترنێت رابگا، سەردانی ئەو پێگە جوان و جنجیلانەیە دەکەم. پێگەی ئەلەکترۆنیکی گیارەنگ لەژێر بەڕێوەبەریی کارگێڕانیدا زۆر زوو توانی ببێتە سەکۆیەکی راستوێژ و جێی بڕوای خوێنەرانی.\nگیارەنگ سەرەڕای ئەوەی پێگەیەکی تاقەکەسییە، بەڵام لەباری بەرهەم و چالاکیی و رێژەی بابەتە بڵاوکراوەکانی خۆ لە قەرەی زۆربەی ئەو پێگانە دەدا کە چ لە باری ماڵییەوە، چ لەباری ژومارەی ئەو کەسانەی کاری تێدا دەکەن، زۆریان بەدەستەوەیە و تەنانەت یارمەتی حکوومەتیشیان لە پشتە.\nلە ساڵیادی دەهەمین خولی دەستبەکار بوونی گیارەنگ، گەرمترین پیرۆزبایی لە بەڕێوەبەرانی دەکەم و هیوادارم ساڵێکی دیکە لە تاراوگە تێنەپەڕێنێ و لە گیارەنگی خۆمان، گیارەنگ بەرۆژ بکرێتەوەو دەیان ساڵی دیکە چاومان بە بەرهەم و بابەتەکانی روون بێتەوە.\nلە یادی تێکۆشانی ١٠ ساڵەی ماڵپەڕی گیارەنگ دا. حەسەن ئەهوەن\nگیاڕه‌نگ بۆی نه‌كراوه ببێته ماڵپه‌ڕێكی ته‌واو بێ لایه‌ن و ئازاد. عەزیز شێخانی


سەرچاوەيەك لە نوسينگەى عەلى سيستانى، مەرجەعى باڵاى ئايينى شيعە لە عێراق ئەو دەنگۆيانە ڕەتدەكاتەوە كە باس لەوەدەكەن، سيستانى بڕى يەك مليار دۆلار هاوكارى پێشكەشى ئێران كردووە بۆ ڕوبەڕوبونەوەى كۆرۆنا.\nسەرچاوەكانى هەواڵى عێراقى بڵاويانكردوەتەوە، سەرچاوەكەى نوسينگەى سيستانى ئەو دەنگۆيانەى ڕەتكردوەتەوە كە لە ڕاگەياندنەكانەوە لە زارى حسێن عەلى شەهريارى، پەرلەمانتارى ئێران لەسەر پشكى شارى زاهدان بڵاوكراوەتەوە.\nڕونيشكراوەتەوە، گوايە كە سيستانى بڕى يەك مليار دۆلارى وەك هاوكارى پێشكەشى ئێران كردوە بۆ كڕينى ئامێرى پزيشكى بۆ ڕوبەڕوبونەوەى ڤايرۆسى كۆرۆنا و ئێرانيش پارەكەى داوە بە پێداويستى پزيشكى بۆ پارێزگاكانى سيستان و بلوجستان، بەڵام ئەو زانياريانە دوورن لە ڕاستيەوە.\nسەرچاوەكە تەئكيديشى كردوەتەوە، ڕاستيەكە ئەوەيە كە هەندێك كەسايەتى خێڕخواز ژمارەيەك ئامێرى پزيشكيان بۆ ڕوبەڕوبونەوەى كۆرۆنا بەخشيوەتە چەند نەخۆشخانە و ناوەندێكى تەندروستى ئێران، ئەويش لەڕێگەى نوسينگەى سيستانيەوە لە شارى قوم.\nئەوەشى ئاشكراكردوە، نرخى پێداويستیيە پزيشكيەكان نەگەيشتوەتە مليۆنێك و 500 هەزار دۆلار و ئەو بڕەى بڵاوكراوەتەوە خەياڵييە و هيچ بنەمايەكى ڕاستى نييە.


ئەرکی دوا کڕۆنای مامۆستایان - سوزی میحراب\nخانه/ادبیات/کوردی/ئەرکی دوا کڕۆنای مامۆستایان\nجهانگیر بابایی ارسال ایمیل 25 اردیبهشت 1401\nپەتای کڕۆنا، وەک سەنگی مەحەک وابوو کەناخ و دەروونی کۆمەڵگای جیهانی خستەڕوو.ئەوەی کە ساغ و پڕکاکڵ بوو ڕزگاری بوو و بگرە بوو بەپردی سەرکەوتن و ئەزموونگەلێکی نوێ.\nئەو کۆمەڵگەیەی کە لەهەوەڵەوە سست و کرمەڕێزو قرپۆک بوو، هێندەی دیکەش ئەژنۆی شکاو پڵچ و پانتر بۆوە و لە قوڕ ڕۆچوو.\nبەرهەمی ئەوپەتایە، پەردەی لەسەرعەیب و عارەکانی، وڵاتانی ڕزیوو کوڵیو و بێ بنەما، هەڵدایەوە و ئابڕووچوون نەبێ پێیان نەما، ئەوان چوون بۆ ڕیش، سمێڵیشیان لەسەردانا.\nکۆمەڵگای دوای بوومەلەرزەی کڕۆنا، تووشی سەدان عیللەت و نەخۆشی و شێرپەنجە هاتوەو کۆڵەکەی بیرو باوەڕی بنەماڵەکانی تێکشاندوە و هیچ هومێد و متمانەیەکیان بەژیان و کارو چالاکی نەماوە و دەتوانین بڵێین لەسەر پەل بەندن.\nژینگەی بنەماڵەی ناساخ و سەمخۆرکراو و مناڵانێکی هێلانە شێواو و کۆمەڵگەیەی گورگ لێدراو، کە تووشی ئابووریێکی فەشەل و خزۆکە، بەهەموو هێزو تواناییەوە، بەرۆکی چین مامۆستایانی داگرتوە ودوای چەندساڵ، بە فکرێکی لێڵ و شێواو، هاتوونەوە ناو خوێندنگاکان.\nلە کۆمەڵگایەکی ئاوا بێ دەرکەو حەوشە، کەخەمی سەرەکی نان و ئاوە، خوێندن و بارهێنان دەکەوێتە چەند پلە دواترو یان گرینگی نامێنێ و پشت گوێ دەخرێ و بەهای پێ نادرێ.\nنەبوونی پیاوانی دڵسۆزو لێهاتوو، دێوەزمەی بێکاری تۆقێنەر، وەک زریانێکی ساردو بەستەڵەک، بەردەرکی بەهەموو ماڵەکان گرتوە و وەک سەگ، پێیان دەوەڕێ و داهاتوێکی ناڕوونی بۆ خوڵقاندوون.\nگەندەڵی لە هەموو بوارەکاندا، وەک ئێستری سەرشێت ئاوساری پساوە و کەس نەیتوانیوە ڕەسمەی بگرێتە دەست. هەی لەوەی بپچڕێ و هەرکەس لەفکری گیرفان و گەدەی خۆی و کەس و کاری دایە و ئەوەی بێ نازە، پەروەردەی وڵات و نیشتمانە.\nمامۆستای شارەزا و بەئەزموون و ئەمەگ، هەم ئاکاری بنەماڵەکان و هەم هەڵس و کەوتی مناڵان و هەم ژیانی خۆشی، دەقۆزێتەوە و ئەسپی ڕەسەنایەتی تاو دەدا و دێتەناوگۆڕەپانی چالاکی و ناهێڵێ جەستەی تێکقرماوی تەربیەت و بارهێنان، بێ ناز لەعەرز بکەوێ و کەس ئاوڕی لێنەداتەوە.\nئەگەرچی نکۆڵی لە ماف خوراوی و پێشێلی ئەو چینە بەڕێزه، ناکرێ کە چەندە بەڕێوەبەران، کەم تەرخەمن و گوێیان هاخنیوە و بەڵێنێ سەرخەرمان دەدەن.بەڵام لەوچاخەدا، ئەرکێکی نیشتمانی، هاتۆتە ئاراوە و دەبێ قۆڵی پیاوەتی، لێ هەڵماڵێ و نەهێڵێ ئەو شێرپەنجەیە، هەموو لەشی کۆمەڵگا داگرێ و بەفریای مناڵانی بەستەزمان و نەخۆش کەوێ کە بەرووبوومی ئەوجۆرە پەتایانەن.\nکۆمەڵگای دەرماندراوکراوی ئەوڕۆ، نەبەدەرزی و دەواو دەرمان، نەبە پووڵ و پارە، نەبەتوندو تیژی و داپڵۆسین، دێتەوەسەرخۆ و نەبەودمی شێخ و مەشایخ و نیشتوونووسین چارەی دێ، بەڵکوو ئەوە کەسایەتی مامۆستایە کەوەک حەکیمێکی لێزان و دڵسۆز، دژی ئەونەخۆشیە ڕادەپەڕێ و بەبێ هیچ چاوەڕوانییەک، قۆڵی هیممەتی لێهەڵدەماڵێ و بەزمان و قەڵەمی نەشتەرئاسای، دەست دەداتە بژارو جۆماڵی زەوی و زاری بێ خاوەن، ئاخر ئەو شانشینی زانایی و بارهێنانە!\nمامۆستای لێزان، هەرگیز، خۆ ناهێنێتە سەر ئاقڵ و بیری خانەوادە و کاربەدەستی بێ ڕێز و دەمەتەقە و دمبەدمە لەگەڵ، ئینسانی نەزان و ناحاڵی ناکا کە پەروەردەی بەهیچ دادەنێ و سووکایەتی لە زمان و نیگای دەبارێ چوون دەزانێ، ناحاڵی بۆیە ناحاڵییە کە نایهەوێ تێبگا و هەر خۆی دەبێنی.\nزۆربەی بنەماڵەکانی ئێستا، وەبەر لافاوی ناهومێدی و برسیایەتی و پەتای کەم تەرخەمی کەوتوون و دەتوانین بڵێین بۆ خۆشیان نازانن بەئەنقەست چۆن سڕکراون و ئاوا پاڵدەنرێن و بەرەوکوێ هەڵدەدێرێن؟ لەڕاستیدا ئەوان نەخۆشن و بۆخۆشیان هەستیان پێنەکردوە کە دەرمانخوراو، کراون و سڕو گێژو وێژن و لە دەوری خۆیان هەڵدەسووڕێن.\nئەگەرسەدهێندە بەرهەڵستی کاری پەروەردە بن، مامۆستا دژی دەوەستێتوە و جوامێری و پیاوەتی و گەورەیی و مەزنایەتی دەنوێنێ داری بەری، هەمیشە بەردی تێدەگیرێ هەتا میوەی شیرن و بەتام هەڵوەرێنێ.\nئەو سەرقافڵەی شارستانیەت وپسپۆڕی هۆش و زەینە، کۆمەڵگا و بنەماڵە و منداڵی نەخۆش، دەناسێ و دەزانێ نەخۆش، کردەوەی سرووشتی نییە و لەتاو دەردی خۆی دەناڵێنێ.\nمامۆستا بێ ڕێزی لەلایەن هیچ نەخۆشێکی بەهێند وەرناگرێ و دەستی پڕ لەمێهرو خۆشەویستی بەسەریان دادێنێ. هەرلە هەوەڵ هەنگاویدا، ڕێگای کوێستان و بەندەن و دژواری، هەڵبژارتوە و دەیزانی قەت ناحەسێتەوە.\nکوڕی شاخ و هەڵدێر و تاریکایی و شەوەزەنگە، متمانەی بەخۆیەتی کە سوێندی خواردوە خیانەت بەمناڵانی وڵاتی ناکا ئەگەرچی دایکان و بابان بێ ڕێزی بنوێنن و کارگێڕان دەستیان لەقوڕگ نێن و بەستێنی حورمەتی ئەوان پێشێل کەن.\nمامۆستا، فریشتەیەکە لەقاڵبی مرۆڤدا، کەژیان و مانی خۆی، فیدای وڵات و خاکەکەی دەکا. شەمێکە وردەوردە، دەتوێتەوە و کەس هەستی پێ ناکا، لەگەڵ شەوەزەنگ، ململانێ دەکا هەتائەوکاتەی ڕۆژ، تیشکاوێژ دەکاو بارگەوبنەی دەخا.\n گوڵانی ٤٠١، سەردەشت،  جەهانگیربابایی.\nجهانگیر بابایی کرونا کڕۆنا مامۆستا\nحکم شرعی نوشتن و آویزان نمودن دعا\nڕەنگدانەوەی ڕەمەزان لە کۆمەڵگای کوردەواری دا-لە وتوێژ لە گەڵ بەڕێز مامۆستا سەیید محەممەد ئەمین واژی/مەهاباد\nئەرک و ژیانی مەلایەتی\nدر مواقع ضروری با این شماره ها تماس بگیر